Srpkinje imaju šansu i za polufinale i za kvalifikacije za Olimpijske igre, Foto: EPA/Franck Robichon\nUslov svih uslova u oba slučaja jeste da se pobedi Danska u poslednjem kolu\nObjavljeno: 09.12.2019. 14:53h\nOdigrani su svi mečevi 2. kola u Grupi 1 na Svetskom prvenstvu za rukometašice i sada je situacija daleko jasnija oko toga šta je potrebno Srbiji da bi se domogla i polufinala i mesta u kvalifikacijama za Olimpijske igre.\nTeorijska šansa da se srpske rukometašice nađu u borbi za odličje postoji, ali nažalost i dalje deluje kao nemoguća misija, uprkos pobedama nad Južnom Korejom i Nemačkom.\nMeđutim, trijumf Norveške nad Južnom Korejom nije išao na ruku izabranicama Ljubomira Obradovića, iako su nas pre toga obradovale Dankinje trijumfom nad Holandijom.\nTako sada situacija u grupi izgleda da je Nemačka prva sa 5 bodova, a tri reprezentacije imaju po 4 - Holandija, Norveška i Srbija, s time da naša selekcija ima najlošiji međusobni skor u tom trouglu.\nNajvažniji uslov svih uslova je da u poslednjem kolu najpre Srbija pobedi Dansku što je važno ne samo zarad plasmana u polufinale, već i borbe za mesto koje vodi u kvalifikacije za Olimpijske igre.\nUkoliko se to dogodi, onda je moguće nekoliko scenarija po kojima bi Srpkinje završile na jednoj od prve dve pozicije u grupi.\nNajpre je potrebno da Južna Koreja priredi iznenađenje i da trijumfuje ili makar odigra nerešeno protiv Holandije, a taj meč je prvi na progremu u sredu i to je takođe uslov svih uslova uz obaveznu pobedu Srbije nad Danskom.\nSrpske rukometašice moraju da pobede Danskufoto: EPA/Franck Robichon\nTime bi Holanđanke ispale iz borbe za polufinale i onda bi se čekao konačan ishod duela Nemačka - Norveška i tu bi naše rukometašice navijale za Norvežanke, makar da izvuku i nerešeno.\nU ostalim slučajevima ako Srbija bude imala isti broj bodova kao Norveška i Holandija ili Holandija i Nemačka, to nam ne bi išlo na ruku jer imamo lošiji međusobni skor i najslabiju gol razliku.\nŠto se tiče borbe za mesto u kvalifikacijama za Olimpijske igre, gde vode pozicije od 2. do 6. u konačnom plasmanu, ona deluje mnogo realnije za Srbiju.\nNašim devojkama je potrebno da zauzmu treće mesto u grupi, ali postoji mogućnost da idu u kvalifikacije i ako budu četvrte, jer je pravilo takvo da kontinent čije reprezentacije budu najuspešnije na Svetskom prvenstvu dobije i dva dodatna mesta u kvalifikacijama, a to će skoro pa sigurno biti Evrope.\nU svakom slučaju je potrebno da naša reprezentacija ne izgubi od Danske u poslednjem kolu da bi dobila priliku da se kroz jedan od tri kvalifikaciona turnira bori za mesto na Olimpijskim igrama.\nŠTA BI TEK BILO DA JE BIO DAN ODMORA?! Selektor Srbije kaže da bi to bio spektakl!\nŽenski rukometSvetsko prvenstvo za rukometašiceRukometSrpske rukometašiceŽenska rukometna reprezentacija SrbijeŽenska rukometna reprezentacija NemačkeŽenska rukometna reprezentacija DanskeŽenska rukometna reprezentacija HolandijeKvalifikacije za Olimpijske igre


Repertoar u Gradskom bioskopu (28.02. - 01.03.)\nNaslovna Kultura Film Repertoar u Gradskom bioskopu (28.02. – 01.03.)\nU Gradskom bioskopu u Bačkoj Palanci u petak 28. februara i u nedelju 1. marta biće prikazana dva hit filma.\nU petak 28. februara i nedelju 1. marta od 17.00 i 19.00 časova biće prikazan animirani film „TAJNA IZGUBLjENOG KRALjEVSTVA“.\nPogledaj: Repertoar u Gradskom bioskopu za nedelju 16.02.\nU Gradskom bioskopu 28. februara i 1. marta od 21.00 čas biće ponovo prikazana ljubavna\ndrama „LED 2“.\nUlaznice za sve filmske projekcije se mogu kupiti svakog radnog dana u Galeriji\nKulturnog centra od 8.00 do 14.00 časova po ceni od 250 dinara kao i na blagajni\nbioskopa na dan projekcije.\nrepertoar u bioskopu u Bačkoj Palanci\nPrethodni tekst„Revena“ u Bačkoj Palanci (VIDEO)\nSledeći tekstPredstava za decu „Put oko sveta“


Iako su do nedavno smartphone mogućnosti kod Sony Ericsson-a (SE) bile rezervisane samo za P seriju, pojavom prvo model M600i koji je bio kod mene na testu, a zatim i modela W950i zasnovanog na M600i, japansko-švedski dvojac pokušava upravo ovim „probojem“ da parira finskoj Nokiji ne bi li za sebe odvojila deo tržišnog kolača u ovom segmentu.\nOba SE modela rade pod Symbian 9.1 operativnim sistemom sa naprenim UIQ 3.0 interfejsom koji korisnicima omogućava lako upravljanje putem ekrana osetljivog na dodir, a glavne razlike odnose se na količinu ugrađene memorije (čak 4Gb), implementiranu vrstu tastature (M600i poseduje punu QWERTY), FM prijemnik (M600i nema FM prijemnik) i ciljanu namenu.\nSony Ericsson W950i pored HTC P4350\nSa dimenzijama 106 х 54 х 15 mm, prema savremenim tendencijama, ovaj pametni telefon spada u kategoriju "tankih", a zamerka se eventualno može uputiti na njegovu širinu koja je ipak u slučaju ovog uređaja dobrodošla jer omogućava njegovo bolje ležanje u ruci i lakše korišćenje komandi poput JogDial dugmića koji idelano "pada" pod palac leve ruke. Težina W950i je 112 grama što ga u svojoj klasi čini jednim od lakših, a subjektivni osećaj ga još više „olakšava“ kada na umu imate činjenicu da držite jedan multi funkcionalni džepni računar.\nOd ostalih "džidža-bidža" izdvojio bih izuzetan ekran – osetljiv na dodir, rezolucije 240×320 piksela, koji prikazuje sliku sa 262k različitih boja, a preko koga se zahvaljujući UIQ 3.0 lako upravlja telefonom, na način sličan onom na iPhone-u.\nW950i je 3G telefon, a pošto nema nijednu kameru, zahavaljujući ovoj podršci možete recimo da gledate TV u pokretu. Probah 3G servis na nedavno uspostavljenom Telenor 3G servisu, i razočarah se. Slika zamrljana usled grafičke kompresije i kasni, dok se samo zvuk čuje kako treba, što i ne predstavlja neki doživljaj, ali opravdanje može biti što je Telenor tek zapustio ovaj servis i 3G signal je i dalje neravnomerno dostupan u gradu.\nOno što će vas zaprepastiti je cena ovog zadovoljstva koja iznosi po standardnoj GPRS tarifi – 1 minut gledanja mobilnog TV-a koštaće vas 30 dinara. Ovo znači da ako recimo namerite da prekratite putovanje gledanjem mobilne TV i odlučite se za neki celovečernji film, ovo zadovoljstvo koštaće vas ni manje ni više nego 3.000 dinara.\nZa sada, toliko o W950i, oni koji su zainteresovani za nabavku ovog smartphone-a mogu da ga kupe u nekoj od maloprodaja Comtrade-a, a više detalja o ovom savremenom Walkmanu moćićete da pročitate u aprilskom izdanju Mobi-ja.\nTags 3G, Mobi, Sony Ericsson, W950i, Walkman Author Goran Aničić\nPrevious Previous post: Wired – osvežavanje interfejsa\nNext Next post: RTV (re)forma II


Osvježeno 11. decembar/prosinac, 2012.\nProtestni marš opozicije u Kairu\nHiljade ljudi na ulicama Kaira protestovalo je protiv predsjednika Muhameda Morsija, dok mu druga, takođe brojna skupina demonstranata na ulicama daje podršku. Sve zbog najavljenog referenduma o novom Ustavu koji je zakazan za 15. decembar.\nKako javlja BBC, opozicija je pokušala da sruši ogradu oko predsjedničke palate, koju obezbjeđuje vojska, ali nije došlo do sukoba Morsi je naredio vojsci da "obezbjedi mir".\nNajmanje devet ljudi povrijeđeno je u Kairu, kada je u utorak ujutro otvorena vatra na opozicione aktiviste koji nastavljaju proteste protiv odluke predsjednika Mohameda Morsija da referendum o ustavu održi 15. decembra.\nU intervjuu za BBC, nobelovac Mohamed El Bardej, ponovio je da opozicija traži odlaganje referenduma.\n„Ovo je ustav koji prkosi našim osnovnim pravima i slobodama. Ne uspostavlja odgovarajući demokratski sistem. Tako da smo mi, bar u ovoj fazi odlučili da ćemo nastaviti borbu zubima i noktima protiv održavanja referenduma ove subote“, kaže za BBC opozcioni lider i nekadašnji predsjednik Međunarodne agencije za atomsku energiju Mohamad El Baradej, obrazlažući nastavak protesta opozicionih sekularnih grupacija protiv odluke islamističkog predsjednika Morsija o održavanju referenduma.\nOstalo je nejasno da li će glavna opoziciona grupacija u Egiptu, Opozicioni front spasa čiji je Bardej jedan od lidera ukoliko Morsi i Muslimansko bratstvo, odnosno njihova Partija pravde i razvoja, ne odustanu od referenduma pozvati građane na bojkot ili da se izjasne protiv ustava.\nBardej kaže da se nada da će demonstracije ubijediti Morsija „da odustane od referenduma i da sjedne za pregovarački sto sa opzicijom da bi se u demokratskom dijalogu došlo do odgovarajućeg i demokratskog ustava“.\nOpozicione grupe ne odustaju od protesta kao sredstva pritiska na Morsija, ali ne odustaju ni pristalice egipatskog predsjednika od kontra skupova. Devet je ljudi povrijeđeno u pucnjavi tokom sukoba između dvije strane i bacanju petrolejskih bombi.\nTenk ispred predsjedničke palate u Kairu, 10. decembar 2012.\nOpozicioni demonstranti kao i njihovi lideri su odlučni da natjeraju Morsija da povuče odluku o održavanju referenduma.\n„Mi ćemo pokušati da ne sačekamo subotu, a da ne postignemo neki rezultat. Spremni smo umrijeti u cilju da ta subota u Egiptu ne stigne, jer ako subota stigne i mi i dalje budemo na istom, onda neka je bog Egiptu u pomoći.“\nOpozicione prosekularne snage u Egiptu tvrde da novi Nacrt ustava, kojeg su pisali predstavnici parlamenta, dominantno islamisti, ne garantuje osnovna ljudska prava niti štiti osnovne slobode ženama i manjinama.\nMorsi i njegove pristalice pak se brane obrazloženjem da novi ustav mora da osigura promjene u Egiptu i garantuje promjene nakon pada decenijskog režima Hosnija Mubaraka.\nMasovne demonstracije na ulicama Egipta počele su još sa prvom Morsijevom odlukom o izmjeni ustava koju je donio 22. novembra, kojom je sebe kao predsjednika izuzeo iz mogućnosti da njegove odluke budu sudski provjerene. Pod pristikom je u međuvremenu odustao od te odredbe, kojom je sebi, kako je rekla opozicija omogućio faraonske ovlasti, ali ne i od ostalih odrebi ustava i održavanja referenduma.\nZbog opozicionih protesta je pvi put nakon smjene vlasti na ulicama Egipta izašla vojska sa oklopnim vozilima i oko trga Tahrir formirala sigurnosni obruč. Morsi je inače pozvao vojsku da obezbijedi i uspostavi sigurnost u zemlji uoči glasanja u subotu.\nProšle je sedmice u neredima poginulo najmanje sedam ljudi, u najvećoj krizi koja od januara 2011. potresa Egipat.\nMorsi ovlastio vojsku da hapsi, opozicija najavljuje proteste


Donji Srem i dalje bez poraza u Jelen Super ligi\nBEOGRAD, 25. avgusta 2012. - Fudbaleri Donjeg Srema iz Pećinaca danas su u gostima igrali nerešeno 2:2 sa užičkom Slobodom.\nOni su tako u trećem kolu nastavili dobre rezultate u svojoj debitanskoj sezoni u Jelen Super ligi Srbije.\nDonji Srem je poveo golom Ognjena Damjanovića u sedmom minutu, ali su domaći fudbaleri uspeli da preokrenu pogotcima Predraga Randjelovića u 37. i Duška Stajića u 40. minutu. Izjednačenje gostima i konačnih 2:2 doneo je Miša Petković u 90. minutu iz penala.\nKlub iz Pećinaca posle remija nalazi se na vodećem mestu na tabeli Jelen Super lige sa osvojenih sedam bodova.\nDrugu pobedu zabeležila je ekipa Javora, koja je na svom terenu sa 2:0 savladala subotički Spartak. Golove za tim iz Ivanjice postigli su Eliomar Silva u trećem i Nikola Jakimovski u 10. minutu iz penala.\nOFK Beograd je na svom stadionu igrao nerešeno bez golova sa kulskim Hajdukom, dok je isti rezultat bio i na Banjici gde su igrali Rad i Smederevo.\nFudbaleri Vojvodine savladali su na svom stadionu u Novom Sadu ekipu BSK-a iz Borče sa 1:0, golom Almamija Moreire u 86. minutu.\nRadnički iz Niša i Radnički 1923 iz Kragujevca odigrali su juče nerešeno 1:1 u prvoj utakmici trećeg kola.\nSutra će igrati Novi Pazar i Crvena zvezda, kao i Partizan - Jagodina.


"Neka Кurti i njegovi ekstremisti ne misle da će moći da Srbima zabrane da u budućnosti glasaju na Кosovu i Metohiji, posebno na izborima 3. aprila, i da će uspeti ikoga da obeshrabre u borbi za opstanak i prava srpskog naroda", navedeno je u saopštenju dostavljenom medijima iz Kancelarije za KiM.\n"Licemerna obrazloženja iz Rezolucije prištinskog parlamenta su najobičniji manifest političkog nasilja i ekstremizma čime se upotpunjuje kampanja represije nad Srbima na Кosovu i Metohiji koja traje već mesecima u formi sistematskog zastrašivanja, pretnji i demonstracija sile", dodaje se.\n"Danas je potvrđeno da je obespravljivanje srpskog naroda, ne samo zvanična politika ekstremističke Кurtijeve vlade, već i jedina tema oko koje albanski politički predstavnici u pokrajini imaju konsenzus", napisao je Petković.\nOn je naveo i da "predstavnici međunarodne zajednice nisu odlučili da blagovremeno primene snažniji pritisak na Prištinu kako bi Srbima bilo omogućeno da glasaju".\n"Zadržali su se na saopštenjima i retoričkim porukama, koje prištinske političke strukture očito nisu doživele\nkao obavezujuće", smatra direktor Kancelarije za Kosovo i Metohiju.\nSaopštenje se završava podsećanjem "da je srpskom narodu uz podršku OEBS-a u prošlosti bilo garantovano pravo da glasaju na izborima koje raspisuje Republika Srbija".\n"Zbog toga naši sunarodnici na Кosovu i Metohiji današnju odluku Prištine opravdano doživljavaju kao najflagrantniji akt političkog nasilja, počinjen uz prećutnu saglasnost dela međunarodne zajednice", poručeno je iz Kancelarije za Kosovo i Metohiju.\nMaj 2022 11 (273)


Brnabić: Funkcija u SNS-u mi nije potrebna, volela bih da radim s mladima - Izazov\nNovi magazin 15. oktobra 2019. 23:59\nPremijerka Srbije Ana Brnabić koja je prošle nedelje postala članica vladajuće Srpske napredne stranke (SNS), kazala je da joj funkcija u stranci nije potrebna i da bi u SNS-u volela da radi s mladim ljudima. Branbić je za izdanje beogradskih „Večernjih novosti“ od srede rekla da SNS „brine o ljudima, a ne o popularnosti“.\n„Kada su dobili poverenje građana, preuzeli su odgovornost i sproveli teške mere koje su bile neophodne da se naša zemlja izvuče sa ivice ambisa. Te mere bi mnogi okarakterisali kao političko samoubistvo, zato ih dugo nisu sprovodili“, kazala je Brnabić za „Večernje novosti“.\nOna je istakla da je „najvećem broju stranaka cilj da pobede na izborima, a da je SNS-u cilj da menja Srbiju nabolje“.\n„To je velika razlika, zbog čega sam osećala da želim da članstvom lično ;podržim ‘naprednjake’ „, rekla je Brnabić.\nPremijerka koja za desetak dana ide u Rusiju da potpiše sporazum o ekonomskoj saradnji sa Evroazijskom unijom, kazala je da je taj sporazum ekonomski, a ne politički, i da je u interesu Srbije. „On nije suprotan interesima EU, već je komplementaran, jer je Srbija zemlja koja je opredeljena za članstvo u EU, što znači da je ekonomski jača Srbija takođe i cilj i interes EU. Mi možemo imati sporazume o slobodnoj trgovini s drugim zemljama ili grupacijama dokle god nismo članica EU“, rekla je Brnabić.\nOna je kazala da su Bregzit i usporavanje ekonomije u Evropi izazovi za EU koji će uticati i na pristupanje Srbije EU. Dodala je da je „Srbiji mesto u EU“, jer je to najveće izvozno tržište za Srbiju.\nPremijerka je rekla da, dok se bliži kraj mandata njene vlade, najvažnije je sačuvati dispciplinu, ;“i da nema stajanja i nema opuštanja“.\nNa pitanje da li je u neposednom ;kontaktu s potpredsednicom Vlade Zoranom Mihajlović, Brnabić je odgovorila ;kratko: „Naravno!“.\nU intervjuu je ocebnila da taksiti rade „težak i neretko opasan posao“, i da ona treba da razume njihove probleme i s njima sarađuje i razgovara.\n„Žao mi je što su se tenzije podigle na nivo da je taj razgovor postao skoro pa nemoguć, prihvatam svoju odgovornost za to“, rekla je premijerka i dodala da joj je drago što se predsednik Srbije Aleksandar Vučić uključio u smiravanje napetosti s taksistima.\nOdgovarajući na pitanje da se o nečemu ne slaže s Vučićem, kazala je da ona često reaguje „emotivno i u potpunosti iskreno“ i dodala da je naučila da se u politici „ne sme ishitreno reagovati, iako je potrebno brzo donositi odluke“.\nNajveći rečni tanker nove generacije u svetu gradi se u zrenjaninskom brodogradilištu\nCINS: Timovi Zaštitnika građana posmatrali proteste, ali nisu pisali službene beleške\nTurska, sporazum sa Izraelom – licemerno ponašanje UAE\nTrećina specijalista traži smenu direktora Opšte bolnice u Novom Pazaru Mahmutovića\nTrka za vakcinu kao hladnoratovska, da li je Putin stavio so na ranu SAD\nTrka za vakcinu kao hladnoratovska, da li je Putin stavio so na ranu…\nTrećina specijalista traži smenu direktora Opšte bolnice u Novom…\nNajveći rečni tanker nove generacije u svetu gradi se u zrenjaninskom…\nCINS: Timovi Zaštitnika građana posmatrali proteste, ali nisu pisali…\nVučić o sastanku u Beloj kući: Srbija nije u poziciji da odbija…


Potraga za vakcinom: Od 18 mjeseci do 10 godina | Korona virus News | Al Jazeera\nNeki stručnjaci gaje opreznu nadu da bi vakcina mogla biti spremna za 18 mjeseci (EPA)\nDirektor Svjetske zdravstvene organizacije (WHO) Tedros Adhanom Ghebreyesus pozdravio je to kao “nevjerovatno postignuće”, a stručnjaci gaje opreznu nadu da bi vakcina mogla biti spremna za 18 mjeseci.\nNaučnici će pokušati “dramatično skratiti” vrijeme potrebno za razvoj vakcine, ali će naposljetku sve zavisiti od procesa testiranja i pronalaska pravog imunološkog odgovora.\n“Moramo biti sigurni da je vakcina sigurna za upotrebu za milijardu ljudi”, kaže Berkley.\nZabrinuta zbog mogućeg izostanka saradnje u borbi protiv virusa, grupa najbrže rastućih ekonomija (G20) objavila je u četvrtak da izdvaja 5.000 milijardi dolara za poticanje svjetske ekonomije te obećala “raditi zajedno kako bi poticala istraživanje i razvoj vakcine i lijekova”.\nTa informacija pohranjuje se “glasničkoj RNK” (mRNK), koja prenosi genski kod iz DNK na ćelije.\n“Prednost te metode jest to što je zaista brza”, kaže Jason McLellan, voditelj istraživačke ekipe na Univerzitetu Texasa u Austinu.\nBenjamin Neuman, virolog na Univerzitetu Texasa, objasnio je za agenciju AFP da virusi, kad sami sebe kopiraju, “čine to brzo i pomalo traljavo”, što znači da mogu ugraditi remdevisir u svoju strukturu, a ljudske ćelije, koje su preciznije, takvu grešku neće učiniti.\nU ranim studijama u Francuskoj i Kini HCQ obećava, ali Fauci upozorava da se skromne dosad provedene studije mogu smatrati “anegdotalnim” dokazom.\nRegeneron je lani razvio intravenozni lijek, za koji se pokazalo da znatno povisuje stopu preživljavanja oboljelih od ebole, koristeći se “monoklonalnim antitijelima”.


Prvo putovanje posle korone: Austrijski ministri sutra u Beogradu,Tirani i Prištini - Naši u svetu\nObjavljeno 27/05/20 u 14:30\nPrvo putovanje posle izbijanja epidemije korona virusa u Austriji, tokom koje je austrijska diplomatija bila ograničena na videokonferencije, ministra spoljnih poslova te zemlje Aleksandera Šalenberga i ministarku za evropska pitanja Karoline Edštadler vodi na Zapadni Balkan, gde će sutra posetiti Srbiju, Albaniju i Prištinu.\n“Puna integracija država Zapadnog Balkana u EU ostaje ključni faktor za budućnost i stabilizaciju regiona, ali je i za EU od ogromnog strateškog značaja. Ovo putovanje je naš izraz solidarnosti. Destinacije su svesno izabrane. Zapadni Balkan je region našeg težišta i veliki prioritet austrijske spoljne politike. Austrija je te zemlje i tokom krize preko mehanizma civilne zaštite već pomogla medicinskim sredstvima”, najavili su ministri uoči posete.\n“Ministrima je bilo važno da prvo putovanja preduzmu u te tri države I još jednom dokažu da je Austrija podržavalac regiona na evropskom putu. Oba ministra dele stav da je EU nepotpuna sve dok sve države Zapadnog Balkana ne budu njen deo”, objasnio je Blumental.\n“Lični razgovor ne može da zameni video konferenciju. Ministri će još jednom pokazati solidarnost sa zemljama Zapadnog Balkana”, rekao je Blumental i najavio da će ministri u jednom danu posetiti najpre Tiranu, zatim Beograd, a potom Prištinu.\nMinistri, koji će se sastati sa svojim resornim kolegama, a tako u Beogradu sa šefom srpske diplomatije Ivicom Dačićem i ministarkom za evropske integracije Jadrankom Joksimović, razgovoraće i o bilateralnim odnosima.\nEdštadler i Šalenberg će svojim sagovornicima, u Srbiji Dačiću i Joksimović, u Albaniji ministru Gentu Čakaju, a u Prištini Glauku Konjufci i Bljerimu Reki, preneti da mogu i dalje računati na austrijsku podršku na njihovom evropskom putu.\n“Evropa je nepotpuna sve dok države Zapadnog Balkana ne budu deo EU”, poručuju oni.\n“Solidarnost Austrije sa državama Zapadnog Balkana i tokom kriznog vremena nije prekidana. Najveća moguća stabilnost i bezbednost u susednim zemljama u Jugoistočnoj Evropi je u našem interesu”, naglašava Šalenberg.\nEdštadler naglašava da je Austrija sa zemlja Zapadnog Balkana istorijski, ekonomski i pre svega ljudski tesno povezana.\n“U našoj je odgovornosti da podstaknemo pristupni proces i tom regionu ponudimo verodostojnu evropsku perspektivu”, poručuje Edštadler.\nInače pandemija korona virusa odraziće se i na ovo prvo putovanje austrijskih ministara.\nZa Šalenberga korona test nije ništa novo, jer je rajem februara boravio u Iranu, nakon čega je kod jednog člana delegacije postojala sumnja na oboljenje, zbog čega su svi testirani.\nKad je francuski konzul prvi put posetio Srbiju i započeo diplomatske odnose dve…\nDa li bi ministri mogli da prežive sa 280 dinara mesečno?\nDačić: Neke zemlje su rodile političkog monstruma u Prištini\nDa li će novi zakon uvesti red u srpsku diplomatiju?\nAtina: Srpski ministri učestvuju na maratonu


Naslovna strana za četvrtak, 27. april 2017. godine\nBeta 27. aprila 2017. 09:25\nBeogradski dnevni listovi na današnjim naslovnim stranama pišu o radu mešovite komisije koja treba da rasvetli ulogu kardinala Alojzija Stepinca tokom i posle Drugog svetskog rata, navodnim malverzacijama na lokalnim izborima u pet opština u Srbiji i o nastavku „Protesta protiv diktature“.\nALO – List piše da bi se bivši gradonačelnik Beograda Dragan Djilas kandidovao na predstojećim izborima za gradonačelnika, ali da mu rejting ne ide na ruku – „Djilas opet za gradonačelnika“.\nBLIC – „Haradinaj obećao rat“, o pretnjama bivšeg komandanta OVK-a Ramuša Haradinaja uoči odluke suda u Francuskoj o njegovom izručenju Srbiji. Pod naslovom „Holivudske zvezde u filmu o Jasenovcu“ list piše da su premijer Srbije Aleksandar Vučić i predsednik Republike Srpske Milorad Dodik pokrenuli ideju o snimanju filma koji bi se bavio stradanjem Srba u Jasenovcu.\nVEČERNJE NOVOSTI – „Srpske službe na nogama zbog turskih agenata“, list piše da su zbog navodnog delovanja turskih obaveštajaca u Raški i u Preševskoj dolini, domaće bezbednosne službe podigle aktivnosti na najviši nivo. „Pismo ruši dijalog SPC i katolika“, o preprekama u razgovorima komisija Srpske pravoslavne crkve i Hrvatske biskupske konferencije o delovanju zagrebačkog nadbiskupa u vreme NDH Alojzija Stepinca.\nDANAS – O nastavku „Protesta protiv diktature“ pod naslovom „Simbolična blokada RTS za objektivniji javni servis“. „Naprednjaci za glas plaćali po 20 evra“, bivši predsednik Skupštine grada Zaječara Saša Mirković tvrdi da je SNS na lokalnim izborima u tom gradu podmićivala birače. „Srbiju će zahvatiti epidemija malih boginja“, kaže epidemiolog Predrag Kon povodom nespremnosti sve većeg broja roditelja da vakcinišu svoju decu.\nINFORMER – List piše da je najbogatiji Albanac Bedžet Pacoli dao novac kojim će ekstremisti kupovati zemlju, nekretnine i firme na jugu Srbije, u Vranju, Leskovcu i Nišu – „Pacoli kupuje jug Srbije sa 250.000.000 evra“.\nKURIR – Uoči odluke koju danas treba da saopšti sud u Kolmaru o tome da li će izručiti Beogradu bivšeg vodju OVK Ramuša Haradinaja list piše „Albanci hapse Srbe ako Haradinaja izruče Beogradu“.\nPOLITIKA – „Vatikan krije dokumente o Stepincu“, kaže za list patrijarh SPC Irinej u vezi rada mešovite komisije koja se bavi delovanjem Alojzija Stepinca tokom Drugog svetskog rata. „Bez predstavnika Srbije na paradi 9. maja u Moskvi“, list saznaje da na ovogodišnjoj vojnoj paradi u glavnom gradu Rusije neće biti stranih lidera jer se ne radi o „okrugloj godišnjici“.\nSRPSKI TELEGRAF – List objavljuje da će terorizam u Skoplju biti plan za pokretanje akcije „Plan OVK za napad na Srbiju i Makedoniju“.


Srbija plaća 6.700 evra zbog prebijanja i pretnji u policiji - NOVA portal\nSrbija plaća 6.700 evra zbog prebijanja i pretnji u policiji\nHronika Autor:Beta 26. Jan. 202116:10\nEvropski sud za ljudska prava (ESHR) presudio je danas da Srbija treba da plati svom državljaninu Aleksandru Zličiću 2.700 evra na ime nematerijalne štete i 4.000 evra na ime troškova i izdataka zbog kršenja Evropske konvencije o ljudskim pravima.\nZličić, državljanin Srbije sa prebivalištem u Novom Sadu, rođen 1981, tužio je državu Evropskom sudu za ljudska prava u Strazburu, tvrdeći da su ga policajci pretukli u januaru 2014. godine nakon što su njega i njegovog druga priveli u novosadsku policijsku stanicu, i da su mu pretili.\nOn je naveo da im je policija prišla dok su sedeli na klupi i pitala ih da li je u njihovom vlasništvu mala plastična kesa u kojoj se, prema tvrdnjama srpskih vlasti, nalazila marihuana.\nEvropski sud za ljudska prava je zaključio da je odluka domaćih sudova bila dovoljna za otkrivanje kršenje člana Evropske konvencije o ljudskim pravima koji zabranjuje nehuman i ponižavajuć tretman.\nSud je međutim naveo da su do takvog zaključka doveli i mnogi drugi faktori, uključujući medicinske dokaze i izjave svedoka.


Clinton otvorila novu zgradu Ambasade SAD-a u BiH - Klix.ba\nZavršena posjeta našoj zemlji Clinton otvorila novu zgradu Ambasade SAD-a u BiH\nZavršena posjeta našoj zemlji\nSvečanim presjecanjem vrpce državna tajnica Hillary Clinton danas je u Sarajevu i formalno otvorila novu zgradu Ambasade Sjedinjenih Američkih Država.\nOna je istakla da nova zgrada Američke ambasade predstavlja snažno svjedočanstvo opredjeljenja SAD-a prema BiH, kao i trajni simbol vrijednosti koje ove dvije zemlje dijele. Ceremoniji otvaranja nove zgrade prisustvovao je veliki broj zvanica iz javnog i političkog života BiH te diplomatskog kora u našoj zemlji.\nGradnja Američke ambasade u Sarajevu počela je 28. marta 2008. godine. Površina novog kompleksa ambasade je oko 11.000 kvadratnih metara. Ukupna vrijednost projekta izgradnje je više od 105 miliona američkih dolara. Iz State Departmenta ističu da će zgrada nove Američke ambasade biti snažan i očigledan simbol partnerstva i prijateljstva između SAD-a i BiH. To je velika američka investicija i izraz vjerovanja u budućnost BiH, sposobne da zauzme mjesto koje joj pripada u evropskim i euroatlantskim strukturama, kažu u Washingtonu.\nZgrada ambasade nalazi se u krugu bivše kasarne Maršal Tito, odnosno, danas univerzitetskog kampusa. Amerikanci to predstavljaju kao simbol da je prošlo vrijeme vojnih objekata u središtu grada, te da tu treba biti mjesto gdje će se mladi obrazovati. Zato kažu da su ponosni što će im prvi susjedi biti studenti.\nNova zgrada američke ambasade u BiH smještena je u ulici koja je dobila ime američkog diplomate Roberta Frasurea, koji je poginuo u BiH 1995. godine. Stoga je otvaranju nove zgrade Ambasade prisustvovala i porodica ambasadora Frasurea.\nAmerički ambasador u BiH Patrick Moon kazao je u obraćanju da je nova zgrada Ambasade dokaz opredijeljenost SAD-a prema narodu BiH i doprinos ostvarivanju napretka zemlje na putu prema evropskim institucijama.\nAmbasador Moon je naveo da će u Ambasadi raditi oko 450 namješenika iz SAD-a i BiH.\nVršilac dužnosti direktora Biroa za poslove izgradnje objekata u inostranstvu Adam Namm rekao je da je u projektu izgradnje nove zgrade Ambasade bilo uposleno 100 lokalnih graditelja, a da je veliki dio sredstava od 120 miliona dolara, kolika je vrijednost projekta, potrošen u lokalnoj ekonomiji.\nSlužbeni dio posjete Hillary Clinton počela je susretom s članovima Predsjedništva BiH. Iza zatvorenih vrata razgovarala je s Harisom Silajdžićem, Željkom Komšićem te Nebojšom Radmanovićem, nakon čega se u zgradi Narodnog pozorišta obratila studentima i predstavnicima civilnog društva.\nNakon otvaranja zgrade Ambasade Clinton je u popodnevnim satima odletjela u posjetu Srbiji. Glavne teme razgovora u toj zemlji bit će koraci na evropskom putu Srbije i dijalog Beograda i Prištine.\nSastat će se u Palati Srbije najprije s predsjednikom Borisom Tadićem, a poslije će im se pridružiti članovi državnih delegacija.\nSudeći po izjavama iz Washingtona, američka državna tajnica će državnom vrhu prenijeti snažnu podršku procesu evrointegracija Srbije.\nDo posjete dolazi u trenutku kada se očekuje početak pregovora Beograda i Prištine, kako bi se pronašla rješenja za pitanja koja, kako kaže Hillary Clinton, nije jednostavno riješiti.\n"Evropska unija i SAD su spremne da pomognu i olakšaju situaciju, da podrže i privole strane da se međusobno dogovore. Ali, na posljetku, to zavisi od lidera i naroda koji će morati da pronađu rješenja za svoju budućnost", rekla je ona.


MALIŠANI ODUŠEVLJENI JAJIMA: Neda Ukraden sa unučićima proslavlja Vaskrs (FOTO) : Nadlanu.com\nMALIŠANI ODUŠEVLJENI JAJIMA: Neda Ukraden sa unučićima proslavlja Vaskrs (FOTO)\nObjavljeno 2. maj 2021. / 14:45:53\nU porodičnom domu popularne pevačice Nede Ukraden danas je svečano obeležen Vaskrs.\nMuzička zvezda svojim fanovima na društvenoj mreži Instagram čestitala je praznik i podelila delić atmosfere koja je vladala za trpezarijskim stolom kada se sa svojim unučićima takmičila u tucanju jajima.\nNeda je u društvu ćerke Jelene, zeta Predraga i njihove dece, Aleksandre, Nede i Dušana proslavila najradosniji hrišćanski prazik, a kao i svake godine do sada pevačica se pobrinula da vaskršnja jaja budu savršeno dekorisana.\n- Neka ovaj dan donese radost, ljubav i zdravlje u dom svih koji danas slave ovaj najradosniji hrišćanski praznik! Hristos Vaskrese - napisala je pop zvezda u vaskršnjoj čestitki.\nNakon objave sedamdesetogodišnje pevačice usledili su komentari oduševljenih pratilaca koji su joj poručili da je očigledno da blista od sreće kraj svojih naslednika i poželeli joj da još dugo godina slave zajedno.\nJelena Minovićneda ukradenprazniktop_slideruskrsuskršnja jajaVaskrsvaskršnja jaja


Nikolić i Abas: Dobra saradnja Srbije i Palestine\nPredsednik Srbije Tomislav Nikolić izjavio je danas da između Srbije i Palestine nema otvorenih pitanja, da dve države dobro saradjuju i da će raditi na unapredjenju odnosa, dok je palestinski predsednik Mahmud Abas poručio da ta zemlja ceni podršku Srbije u UN i da tu podršku uzvraća.\nMahmud Abas i Tomislav NIkolić\n- To su dve nama prijateljske zemlje, a i sami znamo da mnogo toga može da se postigne pregovorima, a ništa ako se ne razgovara - rekao je Nikolić, koji očekuje da nesporazumi koji usporavaju pregovore budu što pre otklonjeni i da medjunarodna zajednica odahne kad vidi da su predstavnici država poceli da razgovaraju.\nNikolić je rekao da je za Srbiju veoma značajno to što je Palestina podržava Srbiju u strateškim spoljnopolitičkim prioritetima - procesu evropskih integracija i zaštiti suvereniteta i teritorijalnog integriteta.\n- Palestina se odlučno protivi ulasku Kosova u UNESCO i negativno reaguje na poredjenje sa Kosovom. Upravo je suprotno, smatra da je slična pozicija Srbije i Palestine - rekao je Nikolić.\nOn je naveo da je Abasa upoznao sa povećanim bezbednosnim rizicima na teritoriji Kosova i Metohije i činjenicom da je Priština suočena sa masovnim migracijama, religijskim ekstremizmom i učešćem stanovnika albanske nacionalnosti u brojnim terorističkim akcijama u kriznim područjima širom sveta.\nNikolić je rekao da ga je Abas uverio da Palestina visoko ceni to što je Srbija bila jedina zemlja u regionu koja je na Generalnoj skupštini glasala da Palestina dobije status zemlje nečlanice UN.\nAbas je rekao da visoko ceni istorijske i prijateljske odnose dve zemlje i da se nada napretku u bilateralnim odnosima.\nOn je istakao značaj udruženja Palestinaca u Srbiji u cilju jačanja veza izmedju dve zemlje i naroda i podržao napore u kojima učestvuju i srpske vlasti da se Palestinci školuju u Srbiji.\nAbas je čestitao predsedniku Nikoliću predsedavanje Srbije OEBS-u i pozvao ga da se pridruži međunarodnim naporima u cilju rešavanje izraelsko-palestinskog sukoba.\nAbasu je ispred Palate Srbija priređen svečani doček uz vojne i državne počasti.\nPosle susreta dvojice predsednika sastanak se nastavlja zajedno sa članovima delegacija.\nAbas će popodne, zajedno sa Nikolićem, otvoriti i novu zgradu Palestinske ambasade u Beogradu .\nPalestinski ministar spoljnih poslova Rijad Al Maliki juče je posle razgovora sa šefom srpske diplomatije Ivicom Dačićem, izrazio uverenje da Abasova poseta postavlja temelje za "nove odnose na osnovu starog prijateljstva", dok je Dačić podsetio na srdačne odnose bivše Jugoslavije i Palestine, "Tita i Jasera Arafata".\nAbas je posetio Beograd u julu 2009, a Nikolić je bio u Palestini u maju 2013.


U Srpskoj 150 novih slučajeva virusa, petoro preminulih - BIGportal.ba\nU Srpskoj 150 novih slučajeva virusa, petoro preminulih\n24 Avgusta, 2021 24 Avgusta, 2021 0186\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Univerzitetskoj bolnici u Foči te u bolnicama Sv. Vračevi u Bijeljini i Sv. Apostol Luka u Doboju izvršeno je testiranje 442 laboratorijska uzorka, a virus korona potvrđen je kod 150 osoba.\nU posljednja 24 časa, Institutu za javno zdravstvo Republike Srpske prijavljeno je pet smrtnih slučajeva. Radi se o tri muškarca i dvije žene, srednje i starije životne dobi, iz Prijedora (3), Sokoca i Srpca.\nU Federaciji BiH 362 novozaraženih, preminule četiri osobe\nPrivatni presretači “ulove” 20 puta više prekršilaca nego policijski


Insajder | Ključna sjednica Predsjedništva BiH 20. augusta, na dnevnom redu prvo ANP pa mandatar\nKljučna sjednica Predsjedništva BiH 20. augusta, na dnevnom redu prvo ANP pa mandatar\nDvije sjednice Predsjedništva BiH zakazane su za 20. august, a na dnevnom redu će se naći tačke dnevnog reda vezane za Godišnji nacionalni plan (ANP) i imenovanje mandatara Savjeta ministara BiH, potvrđeno je za Klix.ba.\nBiće, kako saznajemo, zakazana redovna sjednica vezana za ANP, a odmah potom i vanredna vezana za imenovanje mandatara Savjeta ministara BiH. Evidentno je da ukoliko dogovor o ANP-u ne bude postignut na redovnoj sjednici, vanredna neće biti ni održana.\nPodsjećamo, lideri SDA, HDZ-a BiH i SNSD-a potpisali su prošle sedmice Sporazum o formiranju Savjeta ministara. Predsjedavajućeg Savjeta ministara imenuje Predsjedništvo BiH, a odluka o imenovanju se odmah dostavlja Zastupničkom domu Parlamentarne skupštine BiH na odobravanje.\nPredsjednik SNSD-a i član Predsjedništva BiH Milorad Dodik danas je poručio da neće biti poslat ANP, što znači da je sporazum već u najavi osuđen na propast. Dodik je za sardnju s NATO-om, ali na nivou koji ima Srbija.\nGAŠPAREVIĆ ZA INSAJDER: Teško do novog Savjeta ministara, osim ako...


Yamaha HPH-MT5 studijske slušalice - Idealno.rs\nPočetna / Audio & Video / Muzička oprema / Studijska i oprema za snimanje / Yamaha HPH-MT5 studijske slušalice\nPonuda prodavnice Euro-Unit za proizvod Yamaha HPH-MT5 studijske slušalice. Ispravnost cene i podataka proveri na internet stranici prodavnice.\nod 19.593,76 DIN\nod 3.454,86 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Yamaha HPH-MT5 studijske slušalice i izberi najbolju. Studijska i oprema za snimanje iz kategorije Muzička oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Yamaha HPH-MT5 studijske slušalice i vidi da li ti odgovara ili pogledaj druge proizvode brenda YAMAHA. Opis i tehnički podaci proizvoda Yamaha HPH-MT5 studijske slušalice se mogu razlikovati od onih u internet prodavnici u kojoj obavljaš kupovinu. Yamaha HPH-MT5 studijske slušalice je dostupan u prodavnici Euro-Unit po ceni, koja je navedena pored svakog prodavca u meniju "Prodavnice".\nGarantne uslove za Yamaha HPH-MT5 studijske slušalice proveri u prodavnici u kojoj nameravaš da obaviš kupovinu. Slika za Yamaha HPH-MT5 studijske slušalice je simbolična, zato se pre kupovine u prodavnici uveri da je proizvod isti.\nStraight 3 m cable suitable for use in a wide variety of applications 6.3 mm diameter standard stereo plug adaptor included


Kompanije iz Livna, Tomislavgrada i Prozor-Rame oprihodovale 470 miliona KM - Poslovne novine\n30 jun, 2020 | Tema u fokusu | 0\nKada govorimo o privredi u Hercegovini, nekako su uvijek u fokusu kompanije iz Mostara, Širokog Brijega… i vrlo često zanemarujemo privrednike iz manjih općina koji itekako doprinose razvoju domaće ekonomije.\nZbog toga smo odlučili ‘pročešljati’ posljednje finansijske završne izvještaje koje su kompanije predale nadležnoj agenciji (FIA) i uradili smo analizu poslovanja u Livnu, Tomislavgradu i Prozor-Rami.\nZa potrebe projekta ”100 najvećih u Bosni i Hercegovini”, koji tradicionalno organiziraju Poslovne novine u saradnji sa partnerima i Vanjskotrgovinskom komorom BiH, i analitičkim partnerom LRC-om, najvećom i najstarijom bonitetnom agencijom u državi, urađen je presjek stanja privrede u ove tri lokalne zajednice.\nU protekloj godini u Livnu je poslovalo 236 kompanija – sedam manje nego godinu ranije, ali to nije uticalo na najvažnije finansijske pokazatelje. Ove firme povećale su broj zaposlenih sa 1.944 na 2.022, što je značilo i veći prihod. On je, naime, rastao sa 177 miliona KM na 194 miliona KM, što je odličan rast za ovaj kraj. Veći prihod uticao je i na povećanje izvoza (sa 18 miliona i 300 hiljada KM na 19 miliona 179 hiljada KM), a sve to odrazilo se i na veću ukupnu dobit. Ona je rasla sa 3,2 milona KM na čak 5,8 miliona KM.\nU Livnu posluju 194 kompanije koje se svrstavaju u kategoriju onih koje ostvaruju prihod do 500.000 KM, njih 33 prave prihode do 5 miliona KM, a devet firmi može se pohvaliti da su u 2019. godini ostvarili prihod veći od 5 miliona KM.\nSlična situacija je i u Tomislavgradu gdje je u protekloj godini poslovalo 239 kompanija, dvije više nego godinu radnije. Broj zaposlenih rastao je sa 1.744 na 1.787, a prihod je povećan sa 236 miliona KM na 263 miliona KM. Rast prihoda pratio je i rast izvoza (sa 53,6 miliona KM na 60,7 miliona KM), ali je zato ukupna dobit smanjena sa 8,3 miliona KM na 7,9 miliona KM.\nBroj kompanija koje su u kategoriji onih koje prave do 500 hiljada KM prihoda je 167, njih 60 ostvaruje prihod do pet miliona KM, a 12 firmi ostvarile su prihod iznad tog iznosa.\nNajmanja općina u ovoj analizi je Prozor-Rama, a na ovom području poslovala je 113 kompanija – jedna manje u odnosu na 2018. godinu. Prošle godine zapošljavale su ukupno 648 osoba, što je za 19 više kada poredimo posljednje dvije godine. Rast broja zaposlenih u ovom slučaju nije utjecao na pozitivne rezultate kada govorimo o prihodu. Prihod u 2019. iznosio je 39 miliona KM – u odnosu na 42,5 miliona godinu ranije. Izvoz je također smanjen sa 5,5 na 4,5 miliona KM, ali je ukupna dobiti porasla sa 952 hiljade na 1,7 miliona KM.\nU ovoj sredini nijedna kompanija ne pravi prihod veći od pet miliona KM, dok njih 92 prihoduju do 500.000 KM, a 21 do pet miliona KM.\n100 najvećih Livno Općine/Gradovi i biznis PROZOR-RAMA Tomislavgrad


Je li BiH "obećan" kandidatski status u EU? Fokus je dobio odgovore iz Brisela i DEI-ja\nOptimizam pršti, uslove niko ne ispunjava\nKako su sastanke u Briselu razumjeli Džaferović i Dodik, a kako komesar Varhelyi. Za Fokus.ba govore Ana Pisonero, Edin Dilberović i Adi Ćerimagić\nAko je suditi prema izjavama članova Predsjedništva BiH koji su jučer boravili u Briselu i susreli se sa visokim zvaničnicima EU i izjavama tih zvaničnika dolazimo do nesrazmjernosti o tome hoćemo li i kada dobiti kandidatski status u EU i pod kojim uvjetima.\nČlanovi Predsjedništva BiH Šefik Džaferović i Milorad Dodik, primjerice, sastanke su razumjeli na način da je BiH naredne godine obećan kandidatski status. Dodik je na tu „tortu“ dodao i „šlag“ kazavši da i nije baš toliko bitno koliko od 14 prioriteta ispunimo iako je Evropska komisija 29. maja 2019. godine usvojila, potpisala i zapečatila Mišljenje o zahtjevu BiH za članstvu u EU u kojoj stoji da bez tih ispunjenih 14 prioriteta (oblasti su demokratija/funkcionisanje, vladavina, prava, osnovna prava i javna uprava) ne možemo započeti pregovore za članstvo. A pregovore može započeti samo onaj koji je kandidat.\nDa sve bude još jasnije, nasuprot tvrdnjama o tome da nam je u 2021. obećan kandidatski status, stoji jučerašnja izjava evropskog komesara za proširenje Olivera Varhelyija da pozdravlja posvećenost Predsjedništva BiH o provedbi 14 ključni prioriteta „kako bi BiH napredovala prema statusu kandidata“.\nNa upit može li BiH u 2021. kako tvrde neki njeni zvaničnici očekivati kandidatski statusu glasnogovornica Evropske komisije Ana Pisonero u izjavi za Fokus.ba bila je jasna:\n„Kao što znate postoje 14 prioriteta koje BiH mora ispuniti da bi se kretala ka kandidatskom statusu. Pozdravljamo posvećenost Predsjedništva BiH da se to desi i računamo na to da će to biti brzo ispunjeno“.\nAna Pisonero: Postoji 14 prioriteta koje BiH mora ispuniti\nEdin Dilberović, direktor Direkcije za Evropske integracije BIH, za naš portal govorio je o tome šta smo zapravo ispunili od navedenih 14 prioriteta.\n„Među najznačajnijim aktivnostima koje su institucije u BiH poduzele u realizaciji ovih 14 ključnih prioriteta bih izdvojio sljedeće: usvojene su izmjene Izbornog zakona BiH koje se odnose na izbore u Mostaru, usvojena je Metodologija za izradu Programa integriranja BiH u EU, stvorene su pretpostavke da se usvoji poslovnik o radu Parlamentarnog odbora za stabilizaciju i pridruživanje, Ustavni sud BiH je donio Odluku o ukidanju odredbe iz Ustava RS vezanu za smrtnu kaznu, usvojen je Strateški okvir za reformu javne uprave u RS čime je ovaj proces završen u cijeloj zemlji, itd. Također, kroz mjere Akcionog plana za realizaciju prioriteta iz Analitičkog izvještaja adresira se i dio prioriteta iz Mišljenja. Tako je na primjer prošle sedmice usvojena revidirana Državna strategija za rad na predmetima ratnih zločina, a ranije su recimo usvojene strategije upravljenje granicom te borbe protiv trgovine ljudima. Institucije su, također, pripremile određen broj strategija i zakona kao što je strategija borbe protiv korupcije i prateći akcioni plan, prijedlog izmjena i dopuna zakona o javnim nabavkama, zakon o zaštiti ličnih podataka, a koji su upućeni u daljnje procedure“, kazao je Dilberović govoreći o dijelu ispunjenih kriterija.\nEdin Dilberović: Realizacija ključnih prioriteta je minumum za otvaranje pregovora\nOn ističe da BiH kao i ostale države u regiji obuhvaćene procesom proširenja EU, očekuju sljedećeg mjeseca objavu novog Paketa proširenja. U njemu će, među ostalim, biti sadržan i Izvještaj o BiH u kojem će Evropska komisija sumirati ono što je urađeno u proteklih nešto više od godinu dana, dati svoju ocjenu te za to vezati svoje daljnje preporuke.\nUpitali smo ga za komentar o tome da, prema Dodikovoj izjavi, BiH i neće morati ispuniti svih 14 prioriteta, te o navodnom obećanju iz Brisela.\n„Kao što je naznačeno u Mišljenju, napredak u realizaciji 14 ključnih prioriteta je minumum za otvaranje pregovora o pristupanju u EU. Status kandidata je stepenica na tom putu, a dodjeljivanje ovog statusa jednoj državi je politička odluka država članica EU i svojevrsno je političko priznanje da je na pravom putu reformi. O tome da li su i u kojoj mjeri su ispunjeni ključni prioriteti i da li je to dovoljno za status kandidata procjenjuje Evropska komisija, a odluku donosi Vijeće EU koju potvrđuje i Evropsko vijeće“, ističe Dilberović.\nOn kaže da svaki korak jedne države u procesu pristupanja s jedne strane ovisi o političkoj odluci 27 država članica EU koje sjede u Vijeću EU i Evropskom vijeću, a s druge strane od konkretnih rezultata koje država ostvari u ovom procesu.\n„Što država više i brže realizira date prioritete to Evropska komisija ima više argumenata da predloži, a Vijeće EU i Evropsko vijeće da donesu odluku o prelasku u narednu fazu procesa pristupanja. Ispunjavanje svih 14 ključnih prioriteta vodilo bi BiH otvaranju pregovora o članstvu u EU, što je formalno stepenica iznad statusa kandidata i suština cijelog procesa pristupanja“, rekao je Dilberović.\nAdi Ćerimagić: Važna naklonjenost i predsjednika Europskog vijeća Charles Michela\nAdi Ćerimagić, analitičar Inicijative za europsku stabilnost (ESI) mišljenja je da je na vladama zemalja članica, koje se na EU nivou sastaju u okviru Vijeća, da odlučuju o dodjeljivanju kandidatskog statusa.\n„Nakon toga BiH će moći krenuti prema otvaranju pregovora o članstvu, nešto za šta su se Sjeverna Makedonija i Albanija izborile ove godine. U tom smislu, u narednom periodu, vrlo važno je znati kada i pod kojim uslovima će Europska komisija dati svoju preporuku, što je okvirno predstavljeno Predsjedništvu BiH u Briselu. Ali je vrlo važno, već sada “raditi” sa zemljama članicama. U tom smislu bit će važna naklonjenost pozitivnoj odluci i Predsjednika Europskog vijeća, Charles Michela, sa kojim će Predsjedništvo BiH imati sastanak uskoro“, rekao je Ćerimagić.\nVremenski okviri za dostizanje kandidatskog statusa su, kaže on, vrlo nezahvalni, naročito u slučaju BiH, kojoj je za svaki korak trebalo uvijek diže u poređenju sa susjedima, ali i koja pred sobom ima vrlo dugu i zahtjevnu listu zadataka koje je postavila Europska komisija, a protiv sebe vrlo loš i nezahvalan ugled kod vlada zemalja članica.\n„S obzirom da građanima formalni koraci na putu ka EU ne znače puno, mislim da je najvažnija vijest iz Brisela da EU planira ponuditi okvir u kome BiH, kao i ostale zemlje zapadnog Balkana, neće ostati izvan generacijskog plana za podizanje EU ekonomije i društva nakon pandemije. Bilo bi dobro da u svrhu toga bh. političari i javna uprava, ali i privreda, sve svoje siromašne resurse i sposobnosti, usmjere u usklađivanje i uključivanje u taj širi plan. Najave učesnika razgovora u Briselu govore da su spremni za takvo nešto. Odgovor ćemo saznati vrlo brzo nakon što se vrate u BiH“, zaključio je naš sagovornik.\nVrijedi, međutim, i napomenuti da je Evropska komisija nedavno poslala negativnu notu BiH, kada je riječ o ispunjavanja navedenih kriterija. Krivac je VSTV.\nU pismu koje je naslovljeno na predsjednika VSTV-a Milana Tegeltiju, u koje je BIRN BiH imao uvid se navodi da je Evropska komisija primila k znanju nove informacije koje je dostavio VSTV, a koje potvrđuju postojanje otpora unutar pravosudnog sistema BiH i šire, spram “uspostave smislenog sistema provjere integriteta”. U pismu se na kraju navodi da Komisija trenutno preispituje svoju tehničku i finansijsku podršku pravosuđu putem VSTV-a.\nNa ovom LINKU možete pročitati Mišljenje EU o zahtjevu BiH za članstvo u EU odnosno 14 prioriteta koje trebamo ispuniti.\n#izdvojeno#edin dilberović#eu integracije#scc#u fokusu#Ana Pisonero#Adi Ćerimagić


ČINJENICE I STATISTIKA\nUSLUGE UPRAVLJANJA KVALITETOM\nSTRUČNI TRIGO CENTAR KVALITETA\nOsnovana 1997. godine sa ponudom usluga podrške u oblasti kvaliteta i procene usaglašenosti, TRIGO je postala globalno priznata kompanija koja pruža usluge automobilskoj, avionskoj, železničkoj i drugim vrstama teške saobraćajne industrije sa više od 8000 zaposlenih širom Evrope, Severne Afrike, Azije i Južne Amerike.\nTRIGO pruža sveobuhvatan opseg usluga korektivne i preventivne kontrole kvaliteta i upravljanja. Ovako svestran portfolio omogućava kompaniji TRIGO da primenjuje rešenja u oblasti kvaliteta koja su posebno prilagođena potrebama svakog klijenta.\nOd osnivanja kompanije, u prethodnih 15 i više godina, ime TRIGO postalo je sinonim za inovaciju, liderstvo i performanse u sektoru kontrole kvaliteta. Locirani blizu fabrika naših klijenata, naši lokalni timovi pružaju kompletan opseg naprednih rešenja u oblasti kvaliteta na preko 400 lokacija širom sveta.\nInformacije o kvalitetu


Primećeni migranti kako u malim kolonama idu ka Beogradu – REPUBLIKANSKA STRANKA\nPrimećeni migranti kako u malim kolonama idu ka Beogradu\nHome Saopštenja Primećeni migranti kako u malim kolonama idu ka Beogradu\nRepublikanska stranka obaveštava javnost da je 21.03.2018. oko 10h primećena grupa migranata, koji se kao i ranije u maloj grupi, oko dvanaestak njih, kreće duž auto puta ka Beogradu.\nMinistar unutrašnjih poslova Srbije Nebojša Stefanović izjavio je 12.03.2018. da u Srbiji trenutno ima 3.600 migranata i dodao da se taj broj ne povećava već mesecima. Takođe on tvrdi da migranti ne žele da ostanu u Srbiji i da im je cilj da odu u inostranstvo. Prema njegovim rečima, predložena zakonska rešenja, između ostalih i Predlog zakona o strancima, usaglašeni su sa direktivama Evropske unije.\nRepublikanska stranka pita ministra unutrašnjih poslova Nebojšu Stefanovića da li i dalje tvrdi da se broj migranata već duže ne povećava ili je “neobavešten”.\nZa sve “neobaveštene” Republikanska stranka želi da “obavesti” šta se trenutno dešava u zemljama vezano za ovu temu i da upozori na opasnost koja se priprema, a to je naseljavanje svih iz drugih zemalja neprihvaćenih migranata koji će biti prosleđeni u Srbiju.\nDa neobavešteni budu u toku:\nIzraelski premijer Benjamin Netanjahu je rekao da ne mogu da obezbede demokratsku državu ukoliko obezbeđuju dolazak prvo 50.000, a zatim 100.000 i 150.000 migranata godišnje? Nakon milion ili milion i po, možda bismo morali da se zatvorimo, izjavio je on i dodao: Nismo se zatvorili, već smo izgradili ogradu.\nBudući nemački ministar unutrašnjih poslova Horst Zehofer planira da znatno poveća broj proterivanja azilanata bez pravnog temelja za boravak u Nemačkoj. Mađarska je na zasedanju Komiteta UN za građanska i politička prava branila svoj anti-migracioni stav, navodeći da je odlučna da održi homogeno, hrišćansko društvo i da mađarski narod ima pravo da živi u bezbednim uslovima, bez straha od terorističkog delovanja.Ministar spoljnih poslova Mađarske Peter Sijarto je dodao i da je mađarska vlada omogućila svojim građanima da izraze svoj stav kroz referendum o kvotama za migrante, koje je uvela EU, kao i da su građani rekli "ne" ilegalnim migracijama i da zbog tog stava, Mađarska je meta kritike međunarodne zajednice. Mađarski premijer Viktor Orban upozorio da bi obaveza prihvatanja migranata finansijski "uništila državu". Orban upozorava i da Evropska unija pravi plan u okviru kojeg će Mađarska biti obavezana "da prihvati najmanje 10.000 migranata". Orban je istakao i da "imperija" američkog milijardera mađarskog porekla, Džordža Soroša, radi na tome da Evropu učini "kontinentom za migrante" i da će ona "napasti svakoga ko te napore ometa; ne samo Mađarsku, nego i Češku i Slovačku."\n- Hajde da se odupremo, da zaštitimo Mađarsku i hajde da imamo nacionalnu vladu koja će se zauzeti za državu - rekao je Orban.\nRepublikanska stranka pita Vladu republike Srbije da li i oni kao i drugi državnici vode računa o nacionalnom interesu svog naroda, ili ćemo biti jedina država koja će pustiti da se migranti nasele u Srbiju, za određenu finansijsku Sorševu nadoknadu kako bi ispunili njegov plan, pravljenje od Evrope, “kontinentom za migrante” i kako bi pojedinci na vlasti produžili svoju vladavinu i napunili “džepove”?\nRepublikanska stranka zahteva od Vlade republike Srbije na čelu sa predsednikom Aleksandrom Vučićem i premijerom Anom Brnabić da iznesu stav po tom pitanju i zaštite naciju od naseljavanja migranata, koje druge zemlje neće da prihvate jer postoji osnovana bojazan da je to scenario koji sledi ovom našom napaćenom narodu, što republikanci neće dozvoliti.\nPrevious article\tLaži Kurira u službi Aleksandra Vučića Next article\tUhapsiti osuđenog ratnog zločinca Šešelja!


Cvijanović: Republika Srpska je državotvorna toliko da može da funkcioniše sama | Srpskainfo\nPredsjednik Republike Srpske Željka Cvijanović pozvala je političke aktere u Srpskoj na konstruktivan odnos, te poručila da je spremna na saradnju o svim pitanjima važnim za Srpsku.\nČestitajući Dan Republike građanima Srpske, Cvijanovićeva je rekla da treba uvažavati vrijednosti Republike Srpske i njene institucije, odnosno ne djelovati na način da će institucije biti blokirane.\nOčekujem da svi spustimo loptu i pogledamo realnim očima šta su izazovi i šta moramo zajedno da radimo da bi građanima ponudili što bolju platformu kojoj bi poklonili povjerenje – rekla je Cvijanovićeva sinoć za RTRS.\n– Zagovaram Republiku Srpsku u kojoj je mjerodavno ko će pobijediti na izborima, a ne onu u kojoj ćemo rušiti sistem, ne onu u kojoj ćemo misliti da umjesto izbora treba izaći na ulicu, vrijeđati jedni druge – rekla je Cvijanovićeva.\n– Republika Srpska je državotvorna toliko da može da funkcioniše sama, može i da opstane sama – rekla je Cvijanovićeva.\nOna je konstatovala da je Srpska bolji dio BiH, te dodala da bi željela da je i Federacija BiH takva, odnosno da nema problema u političkom smislu kada je riječ o usaglašavanju Hrvata i Bošnjaka ili da Srbi imaju ista prava kao ostali.\nCvijanovićeva je navela da je Srpska naprednija i kada je riječ o usklađivanju domaćeg sa evropskim zakonodavstvom, iako se Srpskoj stalno daje etiketa krivca, čak i od predstavnika Srpske u zajedničkim institucijama BiH u protekle četiri godine.\nOna je podsjetila da je kao predsjednik Vlade Srpske imala veoma dobru saradnju sa premijerom FBiH Fadilom Novalićem, ali ne i sa Savjetom ministara u kojem su i dalje u tehničkom mandatu prisutni ljudi koji čine opoziciju u Srpskoj, a koji su pokušavali blokirati Republici određena sredstva i nisu usklađivali svoje stavove sa institucijama Srpske.\nKomentarišući dešavanja u Banjaluci pred kraj prošle godine, Cvijanovićeva je rekla da postoje mnogi kojima smeta uspješna i stabilna Republika Srpska, koja lako sprovodi izborne rezultate i konstituiše vlast.\n– Mnogima u BiH i međunarodnoj zajednici smeta činjenica da možemo da funkcionišemo sami bez ostatka BiH – rekla je Cvijanovićeva i dodala da je važno što je očuvan mir, svjesni činjenice da postoje politička kretanja koja su usmjerena protiv Republike Srpske.\nOna je dodala da, nažalost, u Srpskoj ima političkih subjekata koji zagovaraju koncept da ulica treba da formira vlast i diktira pravila umjesto institucija, te da postoji politička manipulacija i zloupotreba tragedije jedne porodice.\n– Naravno da nam nije bilo jednostavno i da ne volite situacije u kojoj morate da angažujete svoju policiju da rješava takve stvari. Policija u svakoj zemlji radi svoj posao i to na mnogo brutalniji i rigidniji način nego kod nas. Policija je sastavni dio sistema, njihova je zakonska obaveza da štite javni i ustavni poredak, red i mir, funkcionalnost našeg sistema i moramo to da razumijemo na taj način – istakla je Cvijanovićeva.\nOna je podsjetila da se stalno izmišljaju priče kojima se želi poslati loša slika o Republici Srpskoj, poput laži o paravojnim formacijama, a koju su izmislili opozicija i pojedine ambasade.\nS druge strane, dodala je Cvijanovićeva, niko ne priča o FBiH i nemogućnosti da se u njoj konstituiše vlast ili o tome da neko namjerno neće da formira Savjet ministara.\nOna je navela da je na to nijema i međunarodna zajednica, kojoj ne odgovara jasna politika koja dolazi iz Republike Srpske, već opozicionari sa kojima lakše mogu dogovoriti određene stvari jer se neće suprotstaviti.\nPrema njenim riječima, stalni napadi na institucije Srpske imaju za cilj iscrpljivanje Republike Srpske do njenog kolapsa, čemu se vlast uspješno suprotstavlja.\n– Zato potenciram da je važno da smo okupljeni oko Republike, da nas interesi Republike moraju držati zajedno bez obzira ko smo i kojoj političkoj partiji pripadamo, zato što se u ciklusima pravi isti scenario i iscrpljuju institucije Srpske upravo da ne bi bile više sposobne da izvršavaju opbaveze prema građanima – istakla je Cvijanovićeva.\nOna je podsjetila da posljednjih nekoliko izbornih ciklusa opozicija nakon izbora nastavlja da priča kao da nije bilo izbora i nastoji da poremeti formiranje vlasti.\n– Pošto su redovno gubili izbore, pričali su da su izbori pokradeni, neregularni i da ne valja Izborni zakon. Prva kažem da taj zakon ne valja zbog mnogo stvari, ali ne mogu to da kažem samo onda kada izgubim izbore. Prošli put kada je (Mladen) Ivanić izabran niko nije rekao da je loš Izborni zakon – istakla je Cvijanovićeva.\nPolitika Republika SrpskaŽeljka Cvijanović


Amerika osuđuje nasilje na protestima u Beogradu: Koordinisani napadi na policiju, kao da žele da izazovu preteranu reakciju | Novosti.RS\nčetvrtak, 09. 07. 2020. u 11:55\nAmerička ambasada izdala je zvanično saopštenje u kom osuđuje nasilje na protestima u Srbiji.\nOsuđujemo svaku vrstu nasilja, uključujući, kako nam izgleda, koordinisane napade na policiju koji su delovali kao da žele da isprovociraju preterane reakcije, kao i, čini se, prekomernu upotrebu sile od strane policije.\nMeđutim, sloboda izražavanja i pravo na mirno okupljanje su u osnovi svake demokratije. Amerika je zemlja koja se upravo sada i sama suočava sa izazovima u pogledu građanskih protesta i nemira.\nZabrinutost i debata o suštini ovih stvari u Srbiji i drugde u svetu – o tome kako da jedna zemlja sačuva svoj narod pred najsmrtonosnijom pandemijom našeg vremena – su ozbiljna stvar i moraju biti deo smirene i razložne rasprave na nacionalnom nivou.\nDa bi se pokrenuo ovakav dijalog u Srbiji, potrebno je slobodno medijsko okruženje i reforme u oblasti vladavine prava.\nKoga Amerika stiti\nKad Amerika Stiti nekog onda znas da na cijoj je strani


06-11-2019 21:09 Svet Region\nPredsednik Atlanskog saveza Crne Gore Savo Kentera ocenio je da će se posle poteza Evropske unije da ne otvori pregovore sa Skopljem i Tiranom Rusija i Kina aktivirati na ovim prostorima i da će zato Brisel morati da preispita svoje odluke.\nPredsednik Atlanskog saveza Crne Gore Savo Kentera (Foto: jutjub)\nOn je za Novu M rekao da je umesto ohrabrenja, iz EU za Zapadni Balkan stiglo neprijatno iznenađenje i da iako je pre svega upućeno Severnoj Makedoniji i Albaniji, negativne poruke odraziće se na kompletan region.\n"Svi u EU vrlo dobro shvataju da ukoliko CG, Albanija, Makedonija, sutra sve zemlje regiona ne postanu članice EU, da će neko drugi preuzeti ovaj region i njima nije to u interesu. Ali kao da neko u EU ne zna šta se ovde zapravo dešava, koliko je ozbiljna situacija na terenu i da drugi vrlo bitni igrači poput Kine i Rusije neće sedeti skrštenih ruku već da će ugrabiti ovaj teren za sebe i iskoristiti tu priliku", ocenio je Kentera.\nPrema njegovim rečima, ko god misli da će Rusija sedeti skrštenih ruku i da neće pokušati da nametne svoj uticaj, taj živi u velikoj zabludi.\n"Evo u Makedoniji, njima su izbori u aprilu, oni su već počeli da budu aktivni u Makedoniji, dakle imali ste vest koja je preplavila region kad su svi preneli da je premijer Zaev podneo ostavku. To nije došlo tek tako, neko je stajao iza toga", tvrdi Kentera, ddoajući da će takvih situacija biti sve više.\nOn veruje da će evropske institucije preispitati svoje odluke.\n"Zaista verujem da bi to trebalo da se desi, jer ako se ne desi doći ćemo u ružnu situaciju - da posle napretka koji je postignut sve zemlje u regionu krenu opet u jednom neželjenom pravcu i da počnu da se dešavaju stvari kao pre 10,20 godina , a to nikome nije u interesu", istakao je Kentera.\nOn dodaje i da u svakom slučaju Crna Gora treba da nastavi sa reformama i da sitaciju u zemlji, koja podrazumjeva jaču vladavinu prava, borbu protiv organizovanom kriminala i korupcije, sredi zbog sebe, a onda će, kaže, datumi postati nebitni.\nRusija i Evroazijska unija Srbiji nude milijarde! Više o tome pročitajte OVDE!\nKAZNENA EKSPEDICIJA STIŽE U BEOGRAD: Ameri ne mogu da prežale isporuku Pancira i dobre odnose sa Rusijom!


BEZ POMAKA NA SASTANKU\nKomentirajući sinoćnji sastanak, Izetbegović je kazao da se situacija neće popraviti samo nakon jednog sastanka\n– Tražili smo da se naše vakcine koje smo platili ne šalju na druge destinacije gdje se više plaća. Stvorilo se crno tržište i to je jedna jako tražena roba. BiH je platila svoj dio kontingenta i insistiramo na tome da nam pomognu da dođemo do njih – istakao je Izetbegović.\nKomentirajući sinoćnji sastanak, Izetbegović je kazao da se situacija neće popraviti samo nakon jednog sastanka.\n– Bez obzira šta mislile stranke i njihovi lideri jedni o drugima i kakve odnose oni imali, mi predstavljamo tri naroda u BiH. Neophodno je tražiti načina da sve to skupa bolje funkcioniše – poručio je Izetbegović.\nIstakao je da u tome pomažu predstavnici međunarodne zajednice već decenijama.\n– Atmosfera je bila dosta dobra, neki konkretan pomak nije napravljen, više se išlo na to da se vidi kojim putem krenuti, od lakšeg ka težem, kada je u pitanju 14 prioriteta Evropske komisije i kako da dođemo do kandidatskog statusa – zaključio je Izetbegović.


Vesti online / Vesti / Ekonomija / Tabaković: Dajners klub falsifikovao dokumentaciju\nViše nije reč o sumnji u neregularnosti, nego o falsifikovanoj dokumentaciji Dajners kluba koja je podneta i prilikom registracije za platnu instituciju, izjavila je danas guverner Narodne banke Srbije Jorgovanka Tabaković.\nRadi sve kako trgovci ne bi bili oštećeni: Jorgovanka Tabaković\n- Ono što je još značajnije je da ni novi vlasnik, koji je dve godine radio đu dilidžens (dubinsko snimanje) pre kupovine, nije uspeo da otkrije da je reč o falsifikovanoj dokumentaciji - rekla je Tabaković na novinarsko pitanje o aferi Dajners kluba na konferenciji za medije na kojoj je predstavljen majski izveštaj o inflaciji.\nGuverner je istakla da NBS sa novim vlasnikom i svim nadležnim organizma radi ozbiljno i odgovorno na tome da se stvari reši, tako da trgovci ne budu oštećeni, da ugled Dajners kluba internešnel, koji je nesporan, ne bude na teritoriji Srbije doveden u pitanje, i da ne bude bilo kakvih mešetarenja u rešavanju tog problema.\n* Guverner: Inflacija naredne godine 4,4 odsto\n* Evo zašto nam je kurs otišao preko 124\n- NBS će dati sve od sebe da ćemo onima koji su verovali da postoje savršene pljačke pokazati da savršena pljačka ne postoji, ali isto tako očekujem i podršku, a da to ne bude shvaćeno kao pritisak na pravosudne organe, da nam pomognu da jednom zauvek stavimo tačku na kompromitovanje finansijske industrije, finansijskih izveštaja, završnih računa i svih profesija koje su u taj posao uključene.\nPodsetila je da Dajners klub u Srbiji postoji od 1992. godine i da je njihovo poslovanje bilo u nekom neregulisanom vakumu kada je NBS u pitanju, pošto nije nisu bili subjekt nadzora centralne banke, jer su poslovali registrovani po Zakonu o privrednim društvima do 2015. godine dok na snagu nije stupio Zakonu o platnim institucijama.\nDajners klub internešenel Beograd saopštio je početkom maja da su utvrđene brojne nepravilnosti u njenom poslovanju i finansijskim izveštajima, koje nisu bile vidljive pre nego što je kompanija prodata Erste Kard klubu sa sedištem u Zagrebu, zbog čega je pokrenut potupak provere i podnete prijave protiv bivših čelnika kompanije.\nEKONOMIJA Kraj za Dajners: Dugovi ogromni - ide u stečaj\nEKONOMIJA Tabaković: Strane investicije osnažile dinar\nEKONOMIJA Evro 121,50 dinara


M. K. 8. marta 2019. 06:12\nI jedno i drugo je uspelo, ali je dovelo i do neke vrste samoubistva, jer od tada, posle referenduma koji je bio nasilje nad srpskim narodom, BiH više nikad nije postala ono što je nekad bila, a ni ono što su oni koji su „progurali referendum“, uz međunarodnu pomoć, hteli da postane, samom činjenicom da u BiH postoji Republika Srpska, dodao je Kecmanović.\n„Posle toga je sve bilo drugačije, s tim što se uspostavila neka vrsta balansa između snaga unitarizacije Bosne i snaga otpora u ime Dejtonskog sporazuma, i jednog konfederalnog sistema koji je potpisan u Parizu, uz pristanak sve tri strane i podršku i garanciju velikih sila. S te strane je paradoksalno da se ta borba još vodi, ali čini mi se da na neki način duh pokojnog Vorena Cimermana, bivšeg američkog ambasadora u Beogradu, još lebdi nad Bosnom“, rekao je Kecmanović.\nPrema njegovim rečima, Cimerman je pojedinačno najodgovorniji čovek za sve ono što se kasnije zbivalo u BiH i on je trebalo da bude prvooptuženi u Haškom tribunalu, „pošto se tamo sudi pojedincima, a ne narodima“. Kecmanović je postavio pitanje šta bi se u BiH događalo da Cimerman nije doleteo iz Beograda u Sarajevo i odvratio Aliju Izetbegovića od Lisabonskog sporazuma.\n„Čini mi se da bi sve bilo bolje i za sam, tada muslimanski, danas bošnjački narod. Naime, ono što je prethodilo 1. martu, koji je bio finale, pre svega, mislim na nadglasavanje u Skupštini BiH, uništilo je međusobno poverenje tri naroda, sociolozi kažu — kapital međusobnog poverenja bez koga nijedna zajednica ne može da opstane“, naglasio je Kecmanović.\nOn smatra da BiH danas može da ostvari neki rezultat samo bez posrednika, odnosno ako se Bošnjaci vrate za pregovarački sto sa Srbima i Hrvatima bez uplitanja stranaca. Bošnjaci decenijama očekuju da neko drugi obavi ono što oni žele i trebalo bi da odustanu od te ideje i da se vrate neposrednim razgovorima sa Srbima i Hrvatima bez ikakvog upliva stranaca i međunarodnog faktora.\nProfesor Filozofskog fakulteta u Beogradu dr Slobodan Antonić ocenio je da je referendum u BiH bio akt nasilja prema Srbima. Kad se jedan takav događaj slavi kao praznik države, imajući u vidu da su Srbi referendum aktivno bojkotovali, onda je to simbolična poruka Srbima.\nPrema njegovim rečima, Bošnjaci su mogli da uzmu neki drugi istorijski događaj, recimo dan kad se Tvrtko proglasio za kralja, ali pošto je to Mitrovdan, to verovatno ne bi bilo dobro rešenje. Ni datum donošenja povelje Kulina Bana verovatno ne bi bio prihvatljiv, pošto je to bilo na Usekovanje Jovana Krstitelja.\n„Međutim, i neki drugi dani su mogli da budu uzeti u obzir. Recimo, dan kad je BiH primljena u UN ili dan kad je proglašen Ustav BiH. Zašto ti dani nisu uzeti, nego baš ovaj? Zato mi se čini da je reč o jednoj simboličkoj poruci, pre svega Srbima u BiH. Reč je o stavljanju Srba u poziciju građana drugog reda“, naglasio je Antonić.\nDr Dušan Proroković rekao je da je za srpski korpus problematično što insistiranje na 1. martu kao Danu nezavisnosti nosi političku poruku o težnji ka uspostavljanju unitarne BiH i što se na taj način konstantno indukuju propagandne aktivnosti kojima se iz Sarajeva pokušava održati „istorijska istina“ o srpskoj genocidnosti.\nOn je istakao da ako preživi prvomartovska paradigma — BiH neće preživeti. Srbi nisu mogli da pristanu na unitarnu BiH 1992. godine, isto kao što niti mogu, niti imaju razloga da na takav koncept pristanu danas.\n„Upornim nastojanjem na održavanju prvomartovske paradigme, Sarajevo tera od sebe Srbe koji nemaju drugog izbora nego da po ko zna koji put vode reaktivnu politiku, braneći se svim legitimnim sredstvima. Dodao bih da su zapadne zemlje, gurajući kosovsko-metohijske Albance u indipendističku avanturu praktično odustale od Badinterovih preporuka i uvele u opticaj mogućnost secesije teritorijalnih entiteta, koji nisu bili jugoslovenske, socijalističke republike, kao potpuno legitimnu“, upozorio je Proroković.\nAkademik Darko Tanasković istakao je da je referendum u BiH bio nelegalan, jer na njemu nije glasalo više od dve trećine ljudi upisanih u biračke spiskove, kao i da je bio priprema koja je uvela BiH u rat. Tanasković je dodao da je do referenduma postojala mogućnost da se pronađe rešenje, makar privremeno, koje bi sprečilo rat.\nProf. dr Milomir Stepić naglasio je da je i spolja i iznutra artikulisani geopolitički cilj bio da se u „novoj balkanizaciji“ srpski prostor redukuje i fragmentira kako bi se sveo na takozvanu užu Srbiju i tako učinio što nebitnijim.\nbosna i hercegovinaHagprvooptuženireferendum u BiH\nKrgović: Na Žabljaku samo četiri gosta\nCG pomorci prete štrajkom glađu u karantinu\nDevet krivičnih prijava zbog skrnavljenja državnih simbola\nHR Kuća ljudskih prava kritikuje odluku suda o Tompsonu


Dačić: Kad je mogao Tito... - Sputnjik Srbija\nDačić: Kad je mogao Tito...\n12:53 13.05.2017 (osveženo 13:04 13.05.2017) Preuzmite kraći link\nSrbija je pogrešila što je procese protiv onih koji su direktni krivci za bombardovanje naše zemlje vodila pred domaćim sudovima, i zato treba da proučimo sve pravne mogućnosti da se protiv Vilijema Vokera preduzmu sve mere, izjavio je prvi potpredsednik Vlade i ministar spoljnih poslova Ivica Dačić.\nDačić je u intervjuu za Tanjug podsetio da su nove vlasti posle 5. oktobra 2000. godine poništile sve ranije donete presude u vezi sa onima koji su odgovorni za bombardovanje, a da se, od tada, na tom planu ništa nije dešavalo.\n„Ovde postoji velika odgovornost zato što su laži oko Račka bile direktan povod za bombardovanje Srbije, koje je bilo nelegalno. To je bila agresija, jer Savet bezbednosti UN nije doneo nikakvu odluku o tome“, rekao je Dačić.\nKako je istakao, zato treba proučiti sve pravne mogućnosti da se preduzmu mere protiv američkog diplomate Vilijema Vokera.\n„Treba videti da li je to moguće pred međunarodnim sudovima ili pred nacionalnim sudovima nekih zemalja, kako bi se izbegla mogućnost da se kaže da je reč o srpskom pravosuđu“, objasnio je Dačić.\nKonstatujući da je problem što se srpsko rukovodstvo godinama posle 2000. godine nije bavilo, kako je rekao, dokazivanjem činjenice da Srbija nije kriva, već se trudilo da potvrdi sve optužbe koje su išle na ruku onima koji su bili neprijatelji naše zemlje, Dačić je podvukao da ako je Velika Britanija mogla sama da utvrđuje da li je bilo dovoljna razloga i povoda za napad na Irak, to može i Srbija.\n„Ne znam zašto Srbija ne bi mogla o tome (razlozima za bombardovanje 1999. godine) da govori pred međunarodnom javnošću. Verovatno zato što se to nekome ne sviđa, ali mi nismo ovde da služimo interesima tuđih zemalja, već našem narodu i našoj državi. Radićemo svim snagama na tome, jer je to bitno za budućnost naše dece i Srbije“, rekao je Dačić.\nNa izjave političara iz zemalja regiona koji tvrde da je Srbija krivac za tenzije u odnosima država Zapadnog Balkana, Dačić je rekao da se ovo rukovodstvo Srbije nikada neće saglasiti sa takvim izjavama.\n„Učinićemo sve da se sačuvaju mir i stabilnost na Balkanu, ali niko neće ponižavati Srbiju. Srbija je dovoljno jaka da mirno reaguje zato što zna koliko je jaka“, rekao je Dačić.\nOn je poručio da će Srbija i dalje biti „proizvođač“ stabilnosti na Balkanu, ali i da je spremna čvrsto da reaguje ukoliko neko želi da je ponižava i da ugrozi njen teritorijalni integritet i suverenitet.\n„Zato pozivam sve da shvate da mi ne treba da se takmičimo da pobedimo jedni druge, nego da vidimo da li možemo da imamo zajedničke interese koji mogu da nas vode ka budućnosti, a to je ka nekom eventualnom članstvu svih u Evropskoj uniji“, rekao je Dačić.\nDa bi to učinila, Srbija mora da bude jaka i da ima dovoljan broj prijatelja i saveznika da može da zaštiti svoje nacionalne i državne interese, rekao je ministar, i dodao da je to koncepcija Vlade Srbije i novoizabranog predsednika i aktuelnog premijera Aleksandra Vučića.\n„Treba da budemo pametni, da se trudimo da imamo što više saveznika, a da ne izgubimo nijednog prijatelja. Srbija bez njih ne može da bude jaka. Neko će reći da to nije moguće, ali hajde da vidimo da li je moguće, da li možemo nešto da uradimo u tom smislu. Ako je mogao Tito, zašto ne bismo mogli i mi“, upitao je Dačić.\nPrema njegovim rečima, Vlada Srbije će raditi na tome da se naš glas čuje, da se traže zajednički interesi sa Srbijom, kao najvećom državom i najvećim narodom na Balkanu, ali, kako je objasnio, uvažavajući i interese svih ostalih.\n„Dijalog pre svega, jer je bolje voditi dijalog, ako treba i deset godina, nego jedan dan ratovati. U tom smislu ćemo se potruditi da zadržimo tu politiku i posle formiranja nove Vlade“, rekao je Dačić.\nKada je reč o Kosovu i Metohiji, Dačić je podvukao da Srbija želi mirno rešenje za sve probleme na tom delu njene teritorije, ali ono rešenje koje će uvažavati interese srpskog, albanskog i svih drugih naroda koji tamo žive.\nNa pitanje kada se očekuje nastavak dijaloga sa Prištinom, Dačić je rekao da je Beograd tražio da se razgovori nesmetano odvijaju, ali da je albanska strana to odbijala.\nTačiju malo Srbija – preti i Evropi!\n„Tamo je sada pala Vlada, raspisani su izbori, pa je pitanje kada će dijalog biti nastavljen. Kada je reč o nama, premijer Vučić je jasno rekao predstavnicima EU da mi želimo da se dijalog nastavi što pre, da se radi na ispunjavanju svega što smo dogovorili, a pre svega na formiranju ZSO. Kada će to da se dogodi i da li će da se dogodi, u ovom trenutku najmanje zavisi od Srbije“, rekao je Dačić.\nPonovivši da je za Srbiju prihvatljivo sve što ne prejudicira pitanje statusa Kosova, Dačić je najavio da će narednih dana biti objavljeno kako je uopšte došlo do toga da se dijalog „prebaci“ u Brisel i iz njega isključe ostale svetske sile.\n„Vlada je donela jednu odluku i Vuk Jeremić je krenuo u Njujork sa jednim tekstom. Nakon toga je Boris Tadić dogovorio sa Ketrin Ešton i predstavnicima EU drugačiji tekst o prebacivanju dijaloga u Brisel, a da Jeremić kao ministar nije to ni znao. Tadić će sigurno reći da je Vlada odlučivala o tome, ali Vlada Mirka Cvetkovića takvu odluku bez njega sigurno nikada ne bi donela. Nisam siguran, proveriću, čak mislim da je ta odluka doneta na telefonskoj sednici“, rekao je Dačić.\nPovodom medijskih spekulacija da će u nastavku dijaloga između Beograda i Prištine učestvovati i nekadašnja američka državna sekretarka Medlin Olbrajt i bivši specijalni izaslanik UN za status Kosova i Metohije Marti Ahtisari, kao savetnici albanske strane, Dačić je rekao da su to gluposti i da ne zna u kakvom bi dijalogu oni mogli da učestvuju.\n„Kod Federike Mogerini da dođu Ahtisari i Olbrajt? To je besmislica i budalaština, a ne vidim da bi nešto to mnogo i pomoglo. Ahtisarijev plan nije prihvatio SB UN, a pred Kosovom je jasna poruka da ne može da smatra da će ikada postati član međunarodnih organizacija gde je potrebna saglasnost Srbije, jer se otcepilo bez dogovora sa Srbijom“, rekao je Dačić.\nSrbija u borbenoj grupi EU „Helbrok“\nOn je dodao i da sumnja da bi Ahtisari uopšte bio savetnik albanske strane, jer se nedavno povukao i sa funkcije predsednika svoje mirovne organizacije Inicijative za upravljanje krizama (CMI).\nKada je reč o Olbrajtovoj, Dačića to „ne bi čudilo“.\n„Madlen Olbrajt, Holbruk i Voker, oni nisu savetnici, oni su bili šefovi, i ta veza nikada nije prestajala. Nezavisno Kosovo i ’velika Albanija‘, to je bila njihova priča i njihov projekat“, zaključio je Dačić.


Novi znaci oporavka američke ekonomije\nU Sjedinjenim Državama je u februaru otvoreno 262 hiljade novih radnih mjesta, što je više od očekivanja ekonomista, i što je stopu nezaposlenosti vratilo na 5,4 posto.\nTržište rada je ove sedmice doživjelo novi napredak. Ministarstvo rada je saopćilo da broj amerikanaca koji traže posao lagano opada. To je četvrti napredak u posljednjih pet sedmica i znači da kompanije zadržavaju više radnika kako bi udovoljili sve većim zahtijevima tržišta.\nDrugi vladin izvještaj kaže da je produktivnost američkih radnika na kraju 2004. porasla za 2,1 posto, što je više od očekivanog. Povećanje produktivnosti je ključ za bolji životni standard.\nPredsjednik američkih federalnih rezervi, Alan Greenspen je rekao članovima Kongresa da trebaju smanjiti troškove i deficit kako bi otvorili put za finansiranje penzionog sistema, nazvanog Social Security.\nOn je u srijedu rekao jednom kongresnom komitetu da bi svako otezanje situaciju učinilo težom, i ponovio svoju podršku izmjenama penzijskog sistema, uključujući uvodjenje lične račune za investiranje.


Ministar: Nema razloga za proteste poljoprivrednika :: emg.rs:: Sve najnovije ekonomske vesti i vesti dana - Srbija region svet, 2010\n05. april 2012. | 10:29 12:28\n"Nove mere subvencionisanja poljoprivredne proivodnje po prinosu, a ne po hektaru, kao do sada, racionalnije su i pravednije jer će obuhvatiti više poljoprivrednih proizvođača", rekao je Petrović novinarima.\nPetrović je istakao da će 30 odsto biti povećan broj obradivih površina koje su obuhvaćene novim merama i da će se povećati broj poljoprivrednika kojima je dostupna državna pomoć.\nOn je zaključio da će novac iz agrarnog budžeta biti trošen efekisno i da država ima mehanizame da kontroliše trošenje tog novca.\nPetrović je izjavio da su sve mere agrarne politike usmerene na povećanje prinosa u poljoprivredi. Petrović je na otvaranju konferencije o izvoznim mogućnostima srpske poljoprivrede podsetio da se u Srbiji oko 800.000 ljudi bavi poljoprivredom, a da je za polovinu od tog broja ona primarno zanimanje.\nMinstar je ocenio da su zbog toga ciljevi Vlade unapređenje proizvodnje u agraru, povećanje prinosa i udela u bruto domaćem proizvodu.\nPetrović je podsetio i da je prošle godine izvoz srpske poljoprivrede i prehrambene industrije, bio 2,7 milijardi dolara i dodao kako očekuje da će ove godine izvoz biti veći.\nZamenik šefa delegacije Evropske unije u Srbiji Adriano Martins izjavio je da izvoz poljoprivrednih proizvoda iz Srbije u EU predstavlja 50 odsto izvoza Srbije i da je prošle godine bio veći 20 odsto nego 2010. Martins je istakao da je Srbija jedina zemlja kandidat za priključivanje EU koja ostvaruje višak u izvozu agrara u Uniji.\nDirektorka USAID-a u Srbiji Suzan Fric kazala je da je tokom petogodišnje primene agrobiznis projekta te američke organizacije u Srbiji bilo obuhvaćeno 200 srpskih preduzeća iz oblasti agrara. Ona je navela da je uz pomoć tog programa otvoreno oko 7.000 radnih mesta, a preduzeća uključena u njega ostvarila su 118 miliona dolara prodaje, od čega tri četrvrtine u izvozu.\nAmbasadorka Danske u Srbiji Mete Kjuel Nilsen istakla je da Srbija ima veliki potencijal za širenje poljoprivredne prozivodnje jer ima dobru klimu i plodnu zemlju, ali je dodala da to nije dovoljno. Danska ambasadorka je ocenila da farmeri i industrija moraju da aktiviraju preduzetnički duh i da budu spremni na promene.\nOna je dodala da bi srpski poljoprivrednici svoju šansu mogli da nađu i u proizvodnji voća i povrća koje zemlje EU trenutno uvoze iz južnih zemalja.\nKonferenciju su organizovali Ministarstvo za poljoprivredu i Biznis info grupa.\nLičnosti: Dušan Petrović, Adriano Martins, Mete Kjuel Nilsen, Suzan Fric


PROJEKTI Meho Rekić, direktor TRZ Hadžići za „Avaz“\nPočeli bismo s proizvodnjom upaljača, specijalne municije za mali i za veliki kalibar te granata, kaže Rekić\nPROJEKTI Krajišnici znaju proizvoditi municiju\nRekić, Radončić i Ferizović: Tokom prošlogodišnje posjete Bihaću lider SBB-a dao podršku otvaranju pogona\nNakon što je i Dom naroda jednoglasno odlučio da rebalansom ovogodišnjeg budžeta budu izdvojena dva miliona maraka za pokretanje pogona namjenske industrije u Bihaću, stvorene su prve pretpostavke za realizaciju ovog velikog projekta u Krajini.\nIdeju da u gradu na Uni bude otvoren pogon Tehničko-remontnog zavoda (TRZ) Hadžići pokrenuli su direktor tog zavoda Meho Rekić i Savez za bolju budućnost BiH, čija je zastupnica Azra Hadžić-Bećirspahić i uputila prijedlog u Predstavničkom domu Parlamenta FBiH da u budžetu bude osiguran novac za ove namjene.\nRekić nam je rekao da je veliku podršku ovom projektu dao i lider SBB-a Fahrudin Radončić, koji je prepoznao da Krajina ima sve neophodne kapacitete, resurse, ali i potrebu da u tom kraju zaživi namjenska industrija.\n- Sada čekamo da ovaj zaključak bude što prije realiziran kako bismo već ove godine uspostavili administrativni centar koji bi osigurao pravno-tehničke uvjete za pokretanje namjenske industrije u Bihaću. Ova grana industrije u Krajini je bila prisutna i u godinama agresije i zasigurno je i to bio jedan od odlučujućih faktora da se taj kraj odbrani od okupacije. Danas Krajini ova proizvodnja treba da zaposli ljude, da zaustavi odlazak, ne samo mladih nego cijelih porodica - kaže Rekić.\nPlan je, prema Rekiću, da proizvodnja bude pokrenuta u jednoj od nekadašnjih kasarni bivše JNA na području bihaćke općine, koje imaju svu infrastrukturu i predispozicije za otvaranje pogona namjenske industrije. U igri je i prostor nekadašnjeg preduzeća „Krajinametal“ u Bihaću. Sve te lokacije Rekić je već obišao s predstavnicima lokalnih vlasti, koji, također, podržavaju ideju.\n- Posebno je važno što Krajišnici imaju znanje i iskustvo u ovoj grani industrije i spremni su ih staviti u službu novog projekta. Među njima je i Aladin Ferizović iz poznate bihaćke porodice inovatora koja je u ratu dala značajan doprinos namjenskoj proizvodnji, ali i njenom razvoju. Već smo od Ferizovića dobili dosta dokumentacije i neka inovativna rješenja koja su patentirana u Zagrebu – naglašava Rekić.\nOn smatra da će, nakon što novac za ove namjene bude operativan, biti potrebno godinu, najviše dvije da bude realiziran kompletan plan uspostave proizvodnje.\n- Počeli bismo s proizvodima koju su naši krajiški stručnjaci već razvili i za početak bismo krenuli s proizvodnjom upaljača, specijalne municije za mali i za veliki kalibar, zatim granata i svega ostalog što tržište bude tražilo - pojašnjava Rekić.\nRadnici se već javljaju\nPriča o pokretanju namjenske industrije, kaže Meho Rekić, probudila je optimizam u Bihaću, gdje je posljednjih godina skoro sve zamrlo i odakle se ljudi masovno iseljavaju.\n- Mnogi su se već javili i čak rekli da bi do punog zaživljavanja ovog projekta radili i pro bono - zaključuje Rekić.\nMeho Rekić Fahrudin Radončić Aladin Ferizović Namjenska industrija Municija


Srbija 9 na svetu! - www.ragbiliga.rs\nDecember 10, 2021 R13FS Репрезентација 0\nNa najnovijoj decembarskoj rang listi Svetske ragbi 13 federacije Srbija se nalazi na 9 poziciji! Ovaj rezultat predstavlja veliki uspeh za Orlove jer su od evropskih reprezentacija ispred nas samo dve, Engleska i Francuska. Napretku od čak 6 mesta doprinelo je osvajanje B prvenstva Evrope, ali i odlični rezultati na Balkanskoj turneji. Dva meča sa ove turneje protiv Bosne i Hercegovine i Bugarske su se vodili kao zvanični test mečevi, iako je Srbija nastupila sa znatno podmlađenim sastavom.\nŠampioni u skoku na listi su Ukjinci koji su napedovali za 14 pozicija i Holandija kojoj je osvajanje EURO D Prvenstva Evrope donelo napredak za čak 11 mesta. Vels je ubedljivo najviše nazadovao čak 9 mesta, dok su Bosla i Hercegovina i Filipini po prvi put rangirani među 47 najboljih reprezentacija na svetu.\nZbog COVID-19 pandemije i odlazeća godina bila je izazovna za međunarodna takmičenja, tako da je veliki pad doživeo još uvek aktuelni svetski prvak Australija, koji je zbog brisanja rezultata sa Svetskog kupa 2017 (za svetsku listu računaju se rezultati poslednje 4 godine) ovu godinu završio na 4 poziciji, iza Novog Zelanda, Engleske i Tonge.\nNapredak na rang listi napravile su i dame, koje se trenutno nalaze na 7 poziciji, i pored toga što obe planirane utakmice za ovu godinu protiv Grčke i Turske nisu odigrane zbog loše epidemiološke situacije.\nOdlične plasmane muške i ženske reprezentacije Srbije na decembarskoj rang listi generalni sekretar Ragbi 13 federacije Srbije Vladan Kikanović ovako je prokomentarisao: Istorijski rezultati za nas, naravno uslovljeni aktuelnom situacijom zbog COVID-19 pandemije, ali svakako to je veliki podstrek, pre svega za našu seniorsku selekciju koja je inače godinu odigrala u značajno podmlađenom sastavu.


Suđenje za ubistvo Slavka Ćuruvije: Novi pokušaj saslušanja Franka Simatovića - Slavko Ćuruvija fondacija\nSuđenje za ubistvo Slavka Ćuruvije: Novi pokušaj saslušanja Franka Simatovića\n15. maj, 2016.\nBivši pomoćnik načelnika RDB, kojeg čeka obnavljanje procesa pred Međunarodnim tribunalom u Hagu, u aprilu se nije pojavio u Specijalnom sudu, iako je bio najavljen. Advokati su objasnili da on ima pravo, prema pravilima Haškog tribunala, da odluči da ne daje izjave pred našim sudovima, pa je Simatovićevo pojavljivanje u sudnici i dalje neizvesno\nPiše: Zoran B. Nikolić\nVeće Specijalnog suda za organizovani kriminal u Beogradu ponovo će pokušati da u nastavku procesa za ubistvo novinara Slavka Ćuruvije sasluša svedoka Franka Simatovića, bivšeg pomoćnika načelnika Resora državne bezbednosti (RDB). Nastavak suđenja zakazan je za ponedeljak, utorak i sredu, a Simatović bi trebalo da svedoči u sredu.\nSimatović, bivši komandant Jedinice za specijalne operacije, kojeg čeka obnavljanje procesa pred Međunarodnim tribunalom u Hagu za ratne zločine tokom raspada Jugoslavije, u aprilu se nije pojavio u Specijalnom sudu, iako je bio najavljen. Predsednica sudskog veća Snežana Jovanović objasnila je da je sud dan pre svedočenja obavešten da Simatović uopšte nije primio sudski poziv.\nIz drugog pokušaja trebalo bi da bude saslušana i Aleksandra Radojičić, bivša načelnica Sedmog (prislušnog) odeljenja beogradskog centra RDB, koja je takođe trebalo da svedoči u aprilu, ali se tada opravdala bolešću\nRajko Danilović, zastupnik oštećene Branke Prpe, rekao je tada da je, prema njegovim saznanjima, Simatović u Srbiji, ali da ima pravo, prema pravilima Haškog tribunala, i da odluči da ne daje izjave pred našim sudovima.\nSlobodan Ružić, zastupnik porodice Ćuruvija, rekao je da se Simatović 2007. godine, u istrazi koja je vođena protiv tada N. N. lica za ubistvo Slavka Ćuruvije, već jednom pozvao na pravo da ne daje iskaz u domaćem postupku.\nIz drugog pokušaja trebalo bi da bude saslušana i Aleksandra Radojičić, bivša načelnica Sedmog (prislušnog) odeljenja beogradskog centra RDB, koja je takođe trebalo da svedoči u aprilu, ali se tada opravdala bolešću.\nFranko Simatović: Razgovori sa optuženima na dan ubistva\nSimatović bi trebalo da na suđenju za ubistvo vlasnika listova Dnevni telegraf i Evropljanin 11. aprila 1999. godine, za koje su optuženi bivši načelnik Resora DB Radomir Marković, bivši načelnik beogradskog centra RDB Milan Radonjić, kao i bivši pripadnici te službe Ratko Romić i Miroslav Kurak, bude veoma značajan svedok.\nVerovatno je najvažnije to što je Milorad Ulemek, nekadašnji komandant Jedinice za specijalne operacije, u izjavi da je Marković krajem marta 1999. od njega tražio da „ukloni jedno lice koje trenutno svojim neprijateljskim delatnostima ozbiljno ugrožava bezbednost države“, te da je kasnije zaključio da je reč o Ćuruviji, naznačio da se tom prilikom susreo sa Markovićem u Simatovićevoj kancelariji i u njegovom prisustvu.\nMilorad Ulemek, nekadašnji komandant Jedinice za specijalne operacije, koji tvrdi da je Radomir Marković od njega tražio da „ukloni jedno lice koje ozbiljno ugrožava bezbednost države“, te da je kasnije zaključio da je reč o Ćuruviji, naznačio je da se tada susreo sa Markovićem u Simatovićevoj kancelariji\nUpravo je ova Ulemekova izjava ponovo intenzivirala istragu o ubistvu posle više godina zastoja i omogućila da do suđenja uopšte dođe. Simatović je u istrazi rekao da je „moguće da je početkom bombardovanja video Legiju u prostorijama koje je koristila Služba“.\nU optužnici se navodi da je Simatović kum trećeoptuženog Miroslava Kuraka kojeg Tužilaštvo tereti da je neposredni izvršilac ubistva. Simatović je osnivač i prvi komandant Jedinice za specijalne operacije, u kojoj je neko vreme radio i Kurak.\nPrema podacima sa baznih stanica mobilne telefonije iz vremena ubistva, Simatović i Kurak su na dan ubistva Slavka Ćuruvije razgovarali dva puta. Radonjić je sa pomoćnikom načelnika RDB toga dana razgovarao jednom. Sam Simatović je u iskazu datom 2014. godine potvrdio da je u vreme ubistva Ćuruvije imao telefonsku komunikaciju sa Kurakom.\nZora Nikodinović Dobričanin, advokat Radonjića i Romića, predložila je u aprilu, u ime svih advokata odbrane, da se radi ekonomičnosti postupka samo pročita Simatovićev iskaz iz istrage i da se on više ne poziva na sud. Tome se usprotivio zamenik tužioca za organizovani kriminal Milenko Mandić, rekavši da smatra da je ovog svedoka ipak neophodno saslušati.\nAleksandra Radojičić: Kad je tačno prisluškivan Ćuruvija\nPre Simatovića bi trebalo da se pred sudom pojavi Aleksandra Radojičić, bivša načelnica Sedmog odeljenja CRDB, zaduženog za prisluškivanje. Njeno saslušanje je zakazano za ponedeljak.\nOna je izdala nalog da se u noći posle ubistva sluša Ćuruvijin kućni telefon, a u istrazi nije mogla da se sa sigurnošću seti od koga je tačno dobila taj nalog, niti da li je on izdat usmeno ili pismeno. Rekla je da je i ranije, „10 do 30“ dana pre ubistva, dobila nalog za slušanje dva Ćuruvijina telefonska broja, u stanu i u prijavnici na ulazu u zgradu. Na istoj adresi se tada nalazila i redakcija Dnevnog telegrafa.\nRadojičićeva je tužiocu detaljno opisala procedure po kojima je radilo Sedmo odeljenje.\nAleksandar Nešković, šef Analitike beogradskog CRDB u vreme ubistva, dakle treći po hijerarhiji u Petom odeljenju, takođe bi trebalo da svedoči u ponedeljak.\nPredrag Gikić, operativac RDB, neposredno zadužen za Ćuruviju, rekao je ranije da je Ćuruvijin dosije predao lično Aleksandru Neškoviću, šefu Analitike beogradskog CRDB u vreme ubistva, koji bi trebalo da svedoči u ponedeljak\nNeškovića je u svom svedočenju pomenuo Predrag Gikić, operativac Trećeg odeljenja (zaduženog za „unutrašnje neprijatelje“) CRDB, koji je neposredno bio zadužen za sve aktivnosti RDB vezane za Slavka Ćuruviju. Gikić je rekao da je, kada je Ćuruvija u martu 1999. godine po njegovoj proceni prestao da bude „bezbednosno interesantan“, uz odobrenje svojih pretpostavljenih zatvorio slučaj i predao celokupan dosije Analitici, odnosno lično Neškoviću.\nSud ne zna koje je sve dokumente u vezi sa nadzorom Ćuruvije RDB trebalo da poseduje, da li su ti dokumenti postojali, da li još uvek postoje i, ako postoje, gde se nalaze. Poznato je da je veliki deo arhive RDB uništen oko 5. oktobra 2000, a istraga o tome vodila se i protiv Radomira Markovića, prvooptuženog za ubistvo Ćuruvije.\nU utorak će biti saslušan i Vladimir Brković, koji se u vreme ubistva zatekao u kockarnici na kraju pasaža u Svetogorskoj 35, gde se zločin dogodio. On je 2007. istražnom sudiji rekao da je, dok je bio za jednim od aparata, čuo pucanje stakla, video rupu od metka na staklu i osetio delove stakla na licu. Potom je legao na pod i rekao blagajniku kockarnice da legne i on.\nNije ništa video, jer se između njega i staklenih vrata koja gledaju na pasaž nalazio kockarski aparat, a i staklo na vratima bilo je prekriveno neprovidnom folijom.\nPosle minut-dva čuo je ženske vriske, pogledao je i video ženu plave kose i mladića duge crne kose koji pokušava da joj pomogne. Brković misli da je žena (očigledno Branka Prpa, prim. SĆF) otrčala do ulaza u zgradu i pozvala mladića da joj pomogne. Brković je prošao pored njih i otišao kući.\nTokom ova tri ročišta trebalo bi da svedoče i Milan Nikolić, Zoran Zagorac, Gradimir Milić i Dragan Jončić, svi bivši radnici RDB.\nFranko Simatović se nije pojavio na suđenju za ubistvo Ćuruvije\nAnalitičar tajno kopirao dosije „Ćuruvija“ jer nije verovao zameniku načelnika Službe\nOdbrana okrivljenih za ubistvo Ćuruvije traži izuzeće tužioca\nSaopštenje Grupe za slobodu medija: Premijerka još nije odgovorila na naše zahteve\nČetvrta internet škola digitalnog novinarstva\nRadomir Marković: Političko suđenje, obračun sa Slobodanom Miloševićem i Službom\n„Stalno mi je bila pred očima fotografija mrtvog Ćuruvije“\nTužilac zatražio kaznu od po 40 godina zatvora za svu četvoricu optuženih za ubistvo Slavka Ćuruvije\nTužilac sutra predlaže kazne za optužene za ubistvo Slavka Ćuruvije\nKampanja Podržimo novinara Milana Jovanovića kome je zapaljena kuća\nZamenik tužioca: Jedino država može da ubije čoveka čiji svaki korak prati i prisluškuje svaku reč\nUhapšen nalogodavac i dve osobe osumnjičene za paljenje kuće novinara Milana Jovanovića\nStevanović: Niko od nadležnih se nije javio novinaru iz Vrčina posle napada (VIDEO)\nNovine Slavka Ćuruvije\nProgrami podrške Slavko Ćuruvija fondacije\nSCF: Misija, vizija i ciljevi\n© 2014 Slavko Curuvija fondacija (SCF): Kursulina 7, prvi sprat, Beograd, Srbija, email: office@slavkocuruvijafondacija.rs


Napreduju radovi na izgradnji kružnog toka u Sremskoj Kamenici | (Vesti - 19.03.2019) Novi Sad\n19.03.2019 u 20:11h\nNapreduju radovi na izgradnji kružnog toka u Sremskoj Kamenici\nGradonačelnik Novog Sada Miloš Vučević i predsednik Pokrajinske vlade Igor Mirović obišli su radove na izgradnji kružnog toka u Sremskoj Kamenici. Reč je o investiciji vrednoj 90,5 miliona dinara, a zajednički je finansiraju Grad i Pokrajina.\nNa neuređenoj četvorokrakoj raskrsnici ulica Put doktora Goldmana, Moše Pijade i Branislava Bukurova, nije bio omogućen zadovoljavajući protok vozila, kao ni bezbedno kretanje pešaka i biciklista.\n– Ovo je samo jedan od primera dobre saradnje sa Pokrajinskom vladom. Taj projekat je bio neophodan radi bolje saobraćajne komunikacije prema institutima u Sremskoj Kamenici. Za tri meseca biće izgrađena moderna saobraćajnica sa pešačkim i biciklističkim stazama, a time će se dalje razvijati komunalna infrastruktura u tom delu grada. Samo ove godine, od Pokrajine ćemo za investicione aktivnosti dobiti gotovo pola milijarde dinara, i nastojaćemo da takvu dinamiku saradnje nastavimo. U ovom delu grada brojni su izazovi, čeka nas rešavanje pitanja kanalizacije na Popovici, verujem da ćemo na leto konačno krenuti sa poslednjom fazom izgradnje vodovoda i kanalizacije u naselju Bocke, a pred nama je i rešavanje nelegalnog vodovoda na Tatarskom brdu. I dalje ima nedostataka, očekivanja su velika, ali idemo ka boljem i to rešavanjem decenijskih problema, korak po korak. Razumem nestrpljenje, i obećavam da ćemo nastaviti da investiramo u sve delove grada, od Ledinaca do Kovilja i od Stepanovićeva do Begeča – naglasio je gradonačelnik Vučević.\nU početnoj fazi izgradnje kružnog toka u Kamenici, obavljeni su radovi na izmeštanju podzemnih instalacija (vodovodne i kanalizacione mreže) iz zone raskrsnice na novu trasu, a putarski radovi odvijaju se planiranom dinamikom. Trenutno su u toku iskopi, nasip peska prema Ulici doktora Goldmana. Investicija podrazumeva i izgradnju novog javnog osvetljenja, koja prati putarske radove, a tokom njene realizacije, saobraćaj nijednog momenta neće biti u prekidu, odnosno vozilima će sve vreme biti omogućen prilaz Institutu.\nKako je ocenio Igor Mirović, zajedničke investicije Grada i Pokrajine, realizuju se prema planu.\n– Izdvojili smo sredstva ne samo za ovaj kružni tok, već i za prvu i drugu fazu uređenja Kameničkog parka, završavamo radove na Centralnoj kuhinji PU "Radosno detinjstvo" pripremamo se za rekonstrukciju Ulice Marka Miljanova, a signal iz nove zgrade RTV-a biće pušten 25. novembra ove godine. Takođe, završavamo Naučno-tehnološki park, a Grad svojim sredstvima završava izgradnju novog objekta Muzičko-baletske škole. Očigledno je da imamo dobru sinergiju na svakom polju i zato su rezultati ovako značajni – istakao je predsednik Pokrajinske vlade.\nNeka dođe gradonačelnik u Sremsku Kamenicu u osnovnu školu "JOVAN JOVANOVIĆ ZMAJ" i neka vidi kako izgleda učionica prvog razreda.Dok se milioni troše na sve i svašta,prvaci nemaju normalnu i bezbedanu podnu oblogu u učionici.Dete se čak povredilo kada je zapelo za pokidanu podnu oblogu i razbilo glavu udarcem u sto( dve kopče na povredi).\nsahrane\tgradsko groblje\tvremenska prognoza\tmatičar novi sad\traspored sahrana novi sad\tVreme u Novom Sadu\tservisne informacije novosađani\tservisne informacije novi sad\tisključenja struje\tJKP Vodovod i kanalizacija\tbez vode\tisključenje vode\tnovosadsko porodilište\tsahrana\thoroskopski znaci\tgradonačelnik Novog Sada Miloš Vučević\telektrovojvodina\tklinika za ginekologiju i akušerstvo\tbetanija\tIsključenje struje\tRHMZ\tbebe\tjkp lisje\tElektrodistribucija Novi Sad\thoroskop\tRepublički hidrometeorološki zavod\tnovorođenčad\traspored sahrana i ispraćaja\tbez struje


Reiki - Introspecta Novi Sad - alternativna medicina, alternativno lecenje, homeopatija, prirodno lečenje, intolerancija na hranu, vratite izvorno zdravlje, biorezonantna dijagnostika, BRT, kliring, Su Jok, otkrivanje intolerancija na hranu\nReiki jeste spajanje Neba i Zemlje, nežno dodirivanje i prepoznavanje svog unutrašnjeg Bića, razgovor sa svojom Intuicijom, prepuštanje…\nReiki je suptilni Vodič i Učitelj kroz proces samorazvoja i samoisceljenja.On je ono Božansko u nama koje je ostalo nedodirnuto, neprobuđeno ili uspavano. Blagi dodir Reiki terapeuta pobuđuje unutrašnji potencijal Bića i dovodi do samoregulacije na svim nivoima.\nFizičko telo tokom tretmana duboko se opušta, ćelije dobijaju maksimalnu količinu energije koju mogu da prime u tom momentu, meridijani se balansiraju, aurično polje se čisti i zaokružuje u celinu.\nMisli i osećanja se polako stišavaju, a Um se dovodi u mir i postaje polje Spoznaje, Uvida, Istine. Mnoga razrešenja vezana za određena životna pitanja ili probleme se u tim momentima mogu očekivati. Tada možemo čuti duboku Mudrost koja nas vodi…\nUkoliko u Vama postoji potreba za duhovnim brušenjem svog Bića, a mislite da je Reiki dobar put ka tome, možete i sami sebi raditi terapije i napredovati. Nakon Inicijacije u prvi stepen (ukupno ih ima tri) Reikija, Vi ste u prilici da se svakodnevno punite Životnom Energijom, a kroz razne tehnike razrešavate emotivno-mentalne blokade.\nReiki možete bezbedno i s Ljubavlju raditi svojoj deci, porodici, prijateljima, biljkama, životinjama, Planeti, morima i okeanima…\nTada počinjete da plovite na talasu Života…


Tanjug 27. maja 2021. 10:50\nBEOGRAD – Balet Petra Iljiča Čajkovskog “Evgenije Onjegin” biće izveden večeras na Velikoj sceni Narodnog pozorišta u Beogradu, kada će poznata solistkinja baleta Tatjana Tatić prvi put nastupiti u ulozi Tatjane, saopštilo je to pozorište.\nJedna od najvećih srpskih balerina i koreografkinja Lidija Pilipenko uradila je libreto, koreografiju i režiju, a projekat je premijerno izveden krajem 2017. godine.\nU naslovnoj ulozi je Jovan Veselinović, Tatjaninu sestru Olgu tumači Ada Raspor, Lenski je Nikola Bianko, a učestvuje celokupni ansambl Baleta.\nPilipenko je sa maestrom Đorđem Pavovićem uradila i izuzetan izbor muzičkih kompozicija Čajkovsog, dok je čuveni roman Aleksandra Sergejeviča Puškina dočaran pokretom na nov, jedinstven način, adekvatnim koreografskim izrazom.\nPredstava u scenografiji Borisa Maksimovića i kostimima Katarine Grčić Nikolić je inspirisana istoimenim biserom ruske književnosti, satiričnim remek-delom ranog 19. veka i realizovana u formi celovečernjeg baleta u dva čina.\nDelo najpoznatijeg ruskog kompozitora poznog romantizma predstavlja glavne junake – mladi aristokrata Onjegin, strastveni mladi pesnik Lenski, šarmantna i simpatična Olga i njena starija sestra Tatjana, slojevita i melanholična osoba, opsednuta romantičnim knjigama.\nTatjana Tatić je od 2013. godine u angažmanu Baleta Narodnog pozorišta gde je ostvarila glavne uloge u raznim baletima – “Kopelija“, „Puškin“, „Don Kihot“, „Uspavana lepotica“, „Krcko Oraščić“, „Labudovo jezero“.\nSa produkcijom velikog ruskog baletana, koreografa i glumca Sergeja Polunjina, umetnica je tokom 2019. godine igrala u komadima “Romeo i Julija” (Verona), „Fraudulent smile“ (Tel Aviv) i „Little Red and the Wolf“ (Moskva).\nU karijeri je do sada gostovala u mnogim zemljama – Nemačka, Italija, Belgija, Holandija, Kina, Izrael, Austrija, Bosna i Hercegovina, Hrvatska, Slovenija, Crna Gora, Bugarska, Slovačka, Engleska, Sicilija, Rusija.